qundao/data-zh-poetry huggingface dataset:
次韵沈学庵閒居杂兴三首
作者：王行
朝代：明

庭户无尘杂，轩楹净埽除。炉烟消晚坐，帘日照晨梳。清逸吟边兴，骞腾醉里书。时看问奇者，来觅子云居。树影觉秋疏，山光映晚除。溪毛和雨荐，石发任风梳。艾蒳窗馀篆，芸晖架有书。呼儿具毫楮，应欲赋闲居。闲怀聊自适，老态讵难除。白发从千丈，清风每一梳。众峰陪独咏，孤枕伴群书。况有能吟侣，时来慰索居。
次韵沈学庵閒居杂兴三首·其一
作者：王行
朝代：明
体裁：五言律诗

庭户无尘杂，轩楹净埽除。炉烟消晚坐，帘日照晨梳。清逸吟边兴，骞腾醉里书。时看问奇者，来觅子云居。
次韵沈学庵閒居杂兴三首·其三
作者：王行
朝代：明
体裁：五言律诗

闲怀聊自适，老态讵难除。白发从千丈，清风每一梳。众峰陪独咏，孤枕伴群书。况有能吟侣，时来慰索居。
次韵沈学庵閒居杂兴三首·其二
作者：王行
朝代：明
体裁：五言律诗

树影觉秋疏，山光映晚除。溪毛和雨荐，石发任风梳。艾蒳窗馀篆，芸晖架有书。呼儿具毫楮，应欲赋闲居。
次韵高季迪见寄
作者：王行
朝代：明
体裁：七言律诗

廿载谁询独处情，翛然江郭养馀清。老颜照水同梅瘦，短发临风斗雪明。寒雁联行轻落渚，晚鸦结队远归城。匆匆岁暮相思切，又辱沙塘折简行。
水云居
作者：王行
朝代：明
体裁：七言绝句

秋水春云万里空，酒壶书卷一孤篷。多情最是閒鸥鹭，留得诗人作钓翁。
水调歌头·和季琳端阳值雨
作者：王行
朝代：明
体裁：词

葵阳閟晴彩，榴火湿朱光。不知今日何日，烟霭涨蒲塘。已过清明时节，未近重阳气候，对景自斟量。应是家家雨，梅子要催黄。向朝来，寻旧事，问江乡。共言当此佳序，那肯负年华。虽阻绣茵斗草，不废翠蕤剪艾，更结綵丝长。昌歜缕香玉，情味付霞觞。
江月令·春馆书事
作者：王行
朝代：明
体裁：词

向煖渐生慵思，寻春似减情忺。酒怀诗兴揔恹恹。只有看山不厌。薄晚正须凭槛，新晴镇自钩帘。几多浓翠晓来添。话与白云休占。
江馆有怀王为善
作者：王行
朝代：明
体裁：五言律诗

江馆坐閒夕，客怀聊自宽。思君不可道，清梦若为安。露气寒花馥，霜华晚叶丹。葱葱好城郭，延首向西看。
沁园春·春霁
作者：王行
朝代：明
体裁：词

昨夜园林，才听雨钩帘，满眼晴色。浓霭旋消，淡风微飏，软絮柔丝轻织。乍翻暖翼。傍檐新燕低无力。遍徙倚，池上画阑，云影乱澄碧。谩道逝水飞尘，相将九十诏光，谁解分得。况千金、清宵一刻。花香月色两相宜，客里倦怀时自适。几许吟啸，才情更付游人，醉边芳草，旧时南陌。
浣溪沙·答平远翁送金桃
作者：王行
朝代：明
体裁：词

一夜东风落绛葩。几番醲露染丹砂。熟来风吹似仙家。滴处芳香沾玉笋，破时颜色胜金芽。小儿三采不须誇。
清风八咏楼·赠送朱彦祥
作者：王行
朝代：明
体裁：词

远兴引游踪，漫遍踏天涯，萋萋芳草。偏爱双溪好。有隐侯旧迹，层楼云表。碧崖丹嶂，看缥缈、凭阑吟啸。偶佳遇、留捣元霜，岁星旋又周了。归期谁道无据，几回首兴怀，故林猿鸟。拟待春空杳。与鸳俦鸿侣，共还池岛。川途迢递，纵南翔、仍诉幽抱。莫轻负、今日相看，但得翠尊同倒。
滕用亨诸篆体歌
作者：王行
朝代：明
体裁：古风

维周大篆成史籀，宣圣传经制蝌蚪。总因仓颉见鸟迹，象形置书变来久。李斯小篆类玉箸，钟鼎鱼虫分众手。碧霄鸾凤漫回翔，沧海蛟螭互蟠纽。有如垂露杨柳叶，或似委薤剑环首。许慎程邈评已彰，馀子纷纷亦何有。有唐阳冰号高古，常拓鸿都峄山谱。新泉丹井尚幸存，缨络麒麟折钗股。刻符摹印气候形，义理深关非小补。南阳髯翁学古书，雅与秦汉参锱铢。古文奇字荡胸臆，岂若俗工讹鲁鱼。自言初习胜国时，玉雪左丞吾所师。荻茎锥沙指画腹，廿年勤苦求妍姿。呜呼方今世雍熙，明良际遇千载期。大书功德勒金石，绝胜草草人间碑。
秀野轩诗
作者：王行
朝代：明
体裁：古风

高馆罢零雨，前荣扬微风。霏霏碧萝花，吹落酒斝中。移席俯流水，挥弦度秋鸿。遥思独乐意，邈哉谁与同。
秋景小幅
作者：王行
朝代：明
体裁：五言绝句

烟碧带霜红，秋深处处同。晚晴山更好，诗在野航中。
秋水晴霞·写意
作者：王行
朝代：明
体裁：词

客里光阴，那更是、厌厌春雨有如许。沾帷湿幔，洒窗飘户。十日晓寒添故絮。一天暮色凄平楚。待新晴，何处倚吟肩，东楼柱。芳草际，烟横渚。脩竹外，花连坞。便重整、酒壶茶具。诗豪琴谱。狂似次公从更醉，豪如谢掾休誇舞。有情怀，只好共渔樵，为宾主。
联芳词三首 其一 品令
作者：王行
朝代：明
体裁：词

飞琼环佩。立缥缈、香云影里。冰丝萦蹙霞绡帔。瑶阶玉砌，雪月看初霁。不待夭妍相妩媚。任天然丰致。绰约仙姿真绝世。众芳无地。先得春风意。
联芳词三首 其三 解花语
作者：王行
朝代：明
体裁：词

寒消雪点，暖弄烟丝，又去年时候。蕙芽初透。轻澌尽、蹙蹙翠波风皱。浅黄晕柳。微隐映、琼芳孤秀。最爱他、纤指轻轻，折暗香盈袖。艳质固应低首。却休惭秾丽，不似清瘦。也还知否。可人处、飞燕玉环都有。罗浮梦后。更莫问、前村沽酒。但好教、腻白娇红，镇年年如旧。
联芳词三首 其二 迎春乐
作者：王行
朝代：明
体裁：词

裁霞剪雪芳枝艳。正微醉、潮丹脸。露华浓、洗净残烟染。更不用、闲妆点。碎锦秾香空复念。临晓镜、碧波微滟。无那似娇娆，算只有，春能占。
联芳词三首·品令
作者：王行
朝代：明

飞琼环佩。立缥缈、香云影里。冰丝萦蹙霞绡帔。瑶阶玉砌，雪月看初霁。不待夭妍相妩媚。任天然丰致。绰约仙姿真绝世。众芳无地。先得春风意。裁霞剪雪芳枝艳。正微醉、潮丹脸。露华浓、洗净残烟染。更不用、闲妆点。碎锦秾香空复念。临晓镜、碧波微滟。无那似娇娆，算只有，春能占。寒消雪点，暖弄烟丝，又去年时候。蕙芽初透。轻澌尽、蹙蹙翠波风皱。浅黄晕柳。微隐映、琼芳孤秀。最爱他、纤指轻轻，折暗香盈袖。艳质固应低首。却休惭秾丽，不似清瘦。也还知否。可人处、飞燕玉环都有。罗浮梦后。更莫问、前村沽酒。但好教、腻白娇红，镇年年如旧。
虎丘春霁图
作者：王行
朝代：明
体裁：古风

群巘抱西郭，一峰出平田。孤秀凌太清，旁绝络与联。古迹遍林谷，干将閟重泉。划开千尺厓，下见清泠渊。翠壁绚霞彩，葩词咏千贤。于时属青春，霁色明高天。鸣鸟亦已和，众卉纷自妍。夙驾爰此游，襟怀遂悠然。岂曰事赏心，观俗古所传。来牟蔽丘垄，馌耕满畴阡。乐土有若兹，勤政复勉旃。愿同击壤氓，熙熙度馀年。
行香子 和衍上人见寄二首 其一
作者：王行
朝代：明
体裁：词

踪迹祗园，谈笑神仙。到尊前人爱逃禅。波澜舌底，风月吟边。似辩中安，书中素，醉中颠。忘情世虑，泉石因缘，两芒鞋几度朝天。归来此日，重话他年。共夜窗灯，春苑树，晚湖船。
行香子 和衍上人见寄二首 其二
作者：王行
朝代：明
体裁：词

时世推移，造化难齐。几多般簸弄成亏。鼠肝虫臂，臭腐神奇。却又何论，侏儒饱，岁星饥。胸中磊磈，眼底妍媸，便将都付与希夷。从前解事，今已无知。但睡时茶，醒后酒，兴来诗。
行香子·和衍上人见寄二首
作者：王行
朝代：明

踪迹祗园，谈笑神仙。到尊前人爱逃禅。波澜舌底，风月吟边。似辩中安，书中素，醉中颠。忘情世虑，泉石因缘，两芒鞋几度朝天。归来此日，重话他年。共夜窗灯，春苑树，晚湖船。时世推移，造化难齐。几多般簸弄成亏。鼠肝虫臂，臭腐神奇。却又何论，侏儒饱，岁星饥。胸中磊磈，眼底妍媸，便将都付与希夷。从前解事，今已无知。但睡时茶，醒后酒，兴来诗。
读书斋
作者：王行
朝代：明
体裁：五言律诗

闲斋寂无营，忘我外驰意。韦编在燕几，芳席蔼兰气。薿薿庭草深，沄沄涧水驶。永坐弦我诗，清风自南至。
赠地理师
作者：王行
朝代：明
体裁：七言律诗

素业承家学有师，江湖声誉旧闻知。风生客座谈天处，云满山衣相地时。已向支干搜隐秘，更于龙虎探幽奇。何当示我青囊术，为尔凭轩一赋诗。
赠地理师
作者：王行
朝代：明

素业承家学有师，江湖声誉旧闻知。风生客座谈天处，云满山衣相地时。已向支干搜隐秘，更於龙虎探幽奇。何当示我青囊术，为尔凭轩一赋诗。
赠均田民部何员外
作者：王行
朝代：明
体裁：古风

尝观夏禹贡，扬州下下田。历商至周汉，唐宋几千年。渐称极膏腴，庶盛鲜与肩。迩来困戈鋋，陇畛相弃捐。虽云东南赋，多瘠少厚全。恭遇维新朝，限均际幅员。所以委明公，疆理来旬宣。口分与世业，多寡无陂偏。一以国制重，一以民务便。顷亩弗浮隐，厘撮那盈朘。置奠邦本固，肇造熙皞天。山河誓带砺，圣祚万世延。吾民歌帝力，王道其平平。
赠无相
作者：王行
朝代：明

湖海觅佳士，氛埃叹销沉。独有遗世踪，不异古与今。上人莅名刹，素声著丛林。㔻生无滞怀，逸气凌孤岑。兹焉远相过，清风洒烦襟。方欣共徜徉，歘然起遐心。岁月易云晏，新阳复来寻。去去何当还，愿贻金玉音。毋令积遥思，江山烟雾深。
赠无相
作者：王行
朝代：明
体裁：古风

湖海觅佳士，氛埃叹销沉。独有遗世踪，不异古与今。上人莅名刹，素声著丛林。丕生无滞怀，逸气凌孤岑。兹焉远相过，清风洒烦襟。方欣共徜徉，歘然起遐心。岁月易云晏，新阳复来寻。去去何当还，愿贻金玉音。毋令积遥思，江山烟雾深。
赠栉生沈志道
作者：王行
朝代：明
体裁：古风

安眠海运朝黄宫，发如日出蒙霜松。含风老梳起为栉，习习万窍聪明通。市门有客亦何者，山花满髻双颧红。肩囊朝出暮复返，弹镊远送孤飞鸿。嗟兹两事谁所记，豫章太史眉山翁。自非此艺有妙适，孰肯置尔诗囊中。况今子复异于众，雅有古意蟠心胸。清阴绿树画檐静，湘帘拂拂生微风。青云撒地丝万缕，绾束不厌冠巾重。予年渐衰叹种种，时亦藉子修仪容。子今远行事游历，湖海剩有神仙踪。烟霞尘土偶相遇，会须更达纯阳聪。
赠栉生沈志道
作者：王行
朝代：明

安眠海运朝黄宫，发如日出蒙霜松。含风老梳起为栉，习习万窍聪明通。市门有客亦何者，山花满髻双颧红。肩囊朝出暮复返，弹镊远送孤飞鸿。嗟兹两事谁所记，豫章太史眉山翁。自非此艺有妙适，孰肯置尔诗囊中。况今子复异於众，雅有古意蟠心胸。清阴绿树画檐静，湘帘拂拂生微风。青云撒地丝万缕，绾束不厌冠巾重。予年渐衰叹种种，时亦藉子修仪容。子今远行事游历，湖海剩有神仙踪。烟霞尘土偶相遇，会须更达纯阳聪。
踏莎行 诜上人留宿 是日俞明府鹤瓢道人同访
作者：王行
朝代：明
体裁：词

高树颠风，疏篁啸雨。青山绕屋云来去。出林残磬讽经馀，扑帘轻雾烧香处。闲客相过，仙踪偶驻。山僧更解留人住。夜窗灯火茗鸥宽，谈不尽，鸡声曙。
踏莎行·写怀
作者：王行
朝代：明
体裁：词

尘路风花，暖空晴絮。游丝剩有萦牵处。客怀幸自不禁愁，啼鹃又恁催归去。细草春沙，垂杨古渡。忘机可得如鸥鹭。平湖却也慰人心，片帆不碍烟中树。
过西山海云院
作者：王行
朝代：明
体裁：七言律诗

苍崖压境竹缘坡，疏雨苔花两屐过。童子候门施问讯，老僧入座说伽陀。茶屏古翠连枝巧，萝屋繁阴蔽暑多。百丈泉头借禅榻，尧天安乐有行窝。
送侍书宋仲温出任凤翔同知
作者：王行
朝代：明
体裁：五言排律

善书闻宇内，盛事起江东。楷草嘉攸习，钟王信许宗。千金堪立价，百日岂论功。劲捷横空鹤，盘旋戏海鸿。入神繇独悟，驰誉忽遐通。荐剡来原籍，观光诣法宫。抽毫濡太液，挥翰代天工。御赏符前辙，舆评迈古风。杯沾银凿落，佩曳玉玲珑。远甸多民瘁，深忧切帝衷。一朝蒙峻擢，万里赴提封。仁煦为邦易，敷宣脱颖同。专城昭圣化，别驾佐时雍。边境戈鋋息，郊原户口充。宝鸡鸣角角，岐凤叶雍雍。拭目文华展，流传史册中。
送莫礼敬应聘之京
作者：王行
朝代：明
体裁：七言律诗

频年湖上读书多，束帛戋戋忽见过。霄汉明良图治理，林泉英俊遍遮罗。登朝簠簋材偏美，调鼎盐梅味较和。只恐西风秋欲起，四鳃回忆渺烟波。
送顾光远赴广东行省郎中
作者：王行
朝代：明
体裁：古风

嘉谟翊新命，昭代人文熙。选职从要津，分司奠南维。番禺隔星纪，雄藩控华夷。方伯古诸侯，赞画郎署资。所以藉异才，弼亮符休期。养士负材器，抚民息疮痍。炎瘴千里清，雨泽三春施。故乡别宿契，去去当其时。丈夫贵有为，讵作儿女悲。停杯赠马策，高翔粲容仪。何必守章句，终年困蓬藜。
郑禧之松林才子图
作者：王行
朝代：明
体裁：古风

横空微霞澹初卷，一片苍云隔层巘。远壑清风拂树来，烟鬣捎捎总如剪。蹇驴随意历山冈，此景此情应两忘。忽惊啼鸟翠微里，催我佳句投奚囊。人生乐事知多少，独有吟情超世表。为泻词源浥画图，晴壁高堂楚山晓。
酬韩蒙庵
作者：王行
朝代：明
体裁：古风

永夏倦炎燠，颓阳剧朝暾。嘅彼郁郁怀，益此靡靡烦。旋当岁华晏，凝阴霜霰繁。果烈不可任，乃复思晴暄。寒暑互侵虐，弱质讵长存。故人念衰朽，交情弥见敦。轻箑贻夏凉，重巾致冬温。温凉适其宜，安我旦与昏。斯惠良匪薄，胡能答瑶琨。东风入林庐，春事看已殷。群汇纷自畅，新泉生故源。时物谅足娱，高居况丘园。爰忻慰迟暮，相从咏道言。
铁啸轩
作者：王行
朝代：明
体裁：古风

旌阳有遗胤，亦赋仙人姿。萧散薄世荣，结楼水之湄。酒酣弄铁笛，丹凤鸣雄雌。又如孙公和，长啸苏门时。爰名铁啸轩，见者称其宜。云间有吟翁，时与同襟期。昔倒楼上尊，今看卷中诗。翩翩继芳躅，屡诵骚人词。因之一凭阑，翛翛起遐思。馀韵渺犹在，春江烟树滋。
铁啸轩
作者：王行
朝代：明

旌阳有遗？，亦赋仙人姿。萧散薄世荣，结楼水之湄。酒酣弄铁笛，丹凤鸣雄雌。又如孙公和，长啸苏门时。爰名铁啸轩，见者称其宜。云间有吟翁，时与同襟期。昔倒楼上尊，今看卷中诗。翩翩继芳躅，屡诵骚人词。因之一凭阑，翛翛起遐思。馀韵渺犹在，春江烟树滋。
闻徐幼文转河南布政因寄
作者：王行
朝代：明
体裁：古风

忆昔交游重乡邑，孔思周情总英特。喜君文采尤出奇，玉树临风拟标格。倏承剡荐登天衢，切任耳目官黄枢。澄清式揽范滂辔，献替或引辛毗裾。出巡南州动山岳，金吾将军胆欲落。澡明滞狱沛甘霖，埽却炎氛净边廓。紫薇花开分省春，左辖步履凌星辰。寻升诸侯古方伯，一柱兀障中霄云。绶绾银章造民福，立勋定继皋夔躅。蹇予林下渺相思，翘首长空翥黄鹄。
雪后西湾访友道中即事
作者：王行
朝代：明
体裁：七言律诗

山中风雪下三日，日出未消溪上寒。行路不辞穿窈窕，人家何处有琅玕。初春草色缘沙见，数树梅花隔水看。此景欲摹难泼墨，拟将粉笔写林峦。
雪航
作者：王行
朝代：明

大野饶积雪，溪山同混茫。轩窗时眺望，虚䆳若舟航。晓霁浮玉色，夜寒流月光。山阴馀兴在，吟咏不能忘。
雪航
作者：王行
朝代：明
体裁：五言律诗

大野饶积雪，溪山同混茫。轩窗时眺望，虚邃若舟航。晓霁浮玉色，夜寒流月光。山阴馀兴在，吟咏不能忘。
青山相送迎·访王光福之常烟水居
作者：王行
朝代：明
体裁：词

烟苍苍。水茫茫。闲访幽人烟水乡。扁舟孤兴长。蒲含霜。柳含霜。蒲柳萧萧青又黄。水云鸥鹭藏。
题九华山图为陈二守
作者：王行
朝代：明
体裁：古风

池阳古鄣郡，江左闻佳声。峨峨九华山，谪仙之所名。其巅紫霄迥，其下沧波澄。千岩白云起，万象清风生。兹地既灵秀，草木皆欣荣。中有隐者居，奕世传芳馨。潜德耀厥后，应召趍宸京。悠悠乘倅车，来治姑苏城。政化爰已洽，惠我东南氓。公暇有登览，远目增双明。新图貌故山，足慰瞻云情。君亲本同事，于焉著忠诚。抚卷兴我咏，遥峰天际横。
题九华山图为陈二守
作者：王行
朝代：明

池阳古鄣郡，江左闻佳声。峨峨九华山，谪仙之所名。其巅紫霄迥，其下沧波澄。千岩白云起，万象清风生。兹地既灵秀，草木皆欣荣。中有隐者居，奕世传芳馨。潜德耀厥后，应召趍宸京。悠悠乘倅车，来治姑苏城。政化爰已洽，惠我东南氓。公暇有登览，远目增双明。新图貌故山，足慰瞻云情。君亲本同事，於焉著忠诚。抚卷兴我咏，遥峰天际横。
题云林画
作者：王行
朝代：明
体裁：七言律诗

每看新图忆旧游，远情闲景共悠悠。乱鸿沙渚烟中夕，黄叶江村雨外秋。乱后得安翻讶梦，醉来因感却生愁。那能便结沧洲伴，重向烟波觅钓舟。
题倪元镇画
作者：王行
朝代：明
体裁：七言绝句

平生泉石共襟期，身后园林失旧姿。最是令人久相念，诗中图画画中诗。
题听松卷
作者：王行
朝代：明
体裁：五言律诗

长松知几树，树树著清风。飞雨夜初急，怒涛秋更雄。醉归山月里，高卧石楼中。那复钧天梦，知音自不穷。
题子庭竹石乔柯
作者：王行
朝代：明
体裁：古风

高空飞飙激清商，一夜黄落满涧冈。百虫销声流水涩，独有古木凌寒霜。层崖削铁斧凿在，乱石磊磊秋云荒。蓁丛交荣灌莽盛，绿青紫翠碧与苍。条枯干壮忽尽埽，依旧烟筱连风篁。我尝见之兴叹息，观变乃能知厥常。兹因遗楮聊示幻，便与所见争毫芒。波翻墨池漫倾泻，雨入溪山同混茫。豁然晴目快先睹，槎牙萧瑟撑高堂。逃禅石室到尔柏，以墨寓戏成清狂。书墙涴壁正如此，痴戆醉颠安足当。惟应老巨差或近，吐气矹硉终难方。亦知造化不可量，笔端赋形谁翕张。蛟虬虎兕鸾凤凰，攫身腾跃势欲翔。天机神妙露复藏，我今作诗唤蒙庄。空山樗栎寿莫强，与子共入无何乡。
题子昂书归去来词
作者：王行
朝代：明
体裁：古风

虚馆坐清晓，高秋零露时。佳菊秀可餐，寒葩含晚滋。芳馨发孤思，写此归来词。馀兴犹未已，玄玉生琼枝。孰谓公子怀，不与幽人期。抚卷三叹息，繄年非义熙。
题寒山拾得图
作者：王行
朝代：明
体裁：古风

松风谡谡生夜凉，白露欲湿练衣裳。苍苍古苔遍幽石，石根烟筱连疏篁。携手道人同徙倚，应是禅床定初起。笑指天边明月光，方寸要当如此耳。
题来鹤辞卷
作者：王行
朝代：明
体裁：七言律诗

冠佩锵锵俨致斋，清安堂上醮筵开。九霄共仰孤鸾至，万里俄看众鹤来。寥唳清音风澹荡，回旋轻羽雪毰毸。须知感召由诚敬，赞咏兼欣属上才。
题生挽卷
作者：王行
朝代：明
体裁：古风

生死若昼夜，始终理之常。知者付自然，昧者徒悲伤。观兹缀语言，预计身后藏。要令执绋人，相挽歌其章。自非旷达士，孰不讳死丧。死丧何足云，逝波日茫茫。四运迭相代，腊谢适春芳。载歌生挽诗，忧乐两俱忘。
题画
作者：王行
朝代：明
体裁：古风

水色映蒹葭，遥山更晚霞。扁舟载诗去，秋思满天涯。重觅旧池台，孤村夕照开。闲情聊共写，携得素琴来。
题画
作者：王行
朝代：明
体裁：古风

清霜入林山叶赤，烱烱寒蟾照空碧。千尺孤峰倚绛霄，俯仰乾坤一秋色。高怀本与山水同，闲踪得伴渔樵翁。纵谈不及尘世事，笑指天外南飞鸿。披图景象看如此，双目顿令清似水。欲凭粉墨写蓬瀛，更拂溪藤寻画史。
题画二首
作者：王行
朝代：明

高馆疏帘晚乍开，读书声里故人来。山中本自无尘土，催得家童埽绿苔。雨后飞泉下碧湍，长松脩竹草堂寒。无人解识高人意，溪上青山独自看。
题画二首·其一
作者：王行
朝代：明
体裁：七言绝句

高馆疏帘晚乍开，读书声里故人来。山中本自无尘土，催得家童埽绿苔。
题画二首·其二
作者：王行
朝代：明
体裁：七言绝句

雨后飞泉下碧湍，长松脩竹草堂寒。无人解识高人意，溪上青山独自看。
题画八首
作者：王行
朝代：明

浓翠幕晴岚，春山古寺间。鸟啼花落处，曾共扣禅关。群嶂绕溪青，晴来马足轻。不辞山路远，随处听啼莺。江槛俯清浔，高秋水气深。楸枰互相对，机事亦何心。春水远浮天，悠悠一钓船。樵青且沽酒，丝上鲤鱼鲜。晚岫含残日，寒波荡远空。层栏人独倚，秋思渺无穷。隐迹混樵踪，幽居碧涧东。秋光胜春色，红树白云中。极目楚天遥，湖亭晚兴饶。平波千万顷，鸥影落青霄。一水泛秋光，千山共夕阳。江乡无限好，都属钓鱼郎。
题画八首·其一
作者：王行
朝代：明
体裁：五言绝句

浓翠幕晴岚，春山古寺间。鸟啼花落处，曾共扣禅关。
题画八首·其七
作者：王行
朝代：明
体裁：五言绝句

极目楚天遥，湖亭晚兴饶。平波千万顷，鸥影落青霄。
题画八首·其三
作者：王行
朝代：明
体裁：五言绝句

江槛俯清浔，高秋水气深。楸枰互相对，机事亦何心。
题画八首·其二
作者：王行
朝代：明
体裁：五言绝句

群嶂绕溪青，晴来马足轻。不辞山路远，随处听啼莺。
题画八首·其五
作者：王行
朝代：明
体裁：五言绝句

晚岫含残日，寒波荡远空。层栏人独倚，秋思渺无穷。
题画八首·其八
作者：王行
朝代：明
体裁：五言绝句

一水泛秋光，千山共夕阳。江乡无限好，都属钓鱼郎。
题画八首·其六
作者：王行
朝代：明
体裁：五言绝句

隐迹混樵踪，幽居碧涧东。秋光胜春色，红树白云中。
题画八首·其四
作者：王行
朝代：明
体裁：五言绝句

春水远浮天，悠悠一钓船。樵青且沽酒，丝上鲤鱼鲜。
题画并序
作者：王行
朝代：明
体裁：七言绝句

一曲清湾几曲山，白云红树夕阳间。高秋剩有登临兴，不惮携琴日往还。
题自作画并序
作者：王行
朝代：明
体裁：七言绝句

高馆良宵睡思迟，葛巾重著半醺时。都将满抱林泉兴，付与闲窗墨半池。
题许澜伯先茔图并序
作者：王行
朝代：明
体裁：五言绝句

藏亲已云竟，思亲那可忘。写亲藏魄处，朝夕似亲傍。
题赤壁赋意图
作者：王行
朝代：明
体裁：六言诗

羽扇风前故迹，洞箫声里高秋。怅望美人何处，江山应识重游。
题赵元临高房山钟观图
作者：王行
朝代：明
体裁：古风

北苑貌山水，见墨不见笔。继者惟巨然，笔从墨间出。南宫实游戏，父子并超轶。岂曰董是师，赓歌偶同律。高侯生古燕，下笔蜕凡骨。舂容米家气，荦确老僧质。沄沄水墨中，探破造化窟。尝图得钟观，景象照云日。长松更飞泉，霞彩互飘歘。今朝见兹画，临写意无失。惨淡入窈冥，棱层隔岑蔚。乃知赵云子，后欲复奇逸。高堂时一舒，六月气萧瑟。平生丘壑性，尘土欣已拂。因之兴我怀，山中斸苓术。
题郭巨逢金卷
作者：王行
朝代：明
体裁：七言绝句

为亲忘子亦堪怜，锄底黄金岂偶然。简册本期敦薄俗，晋人曾说邓攸贤。
高房山寒江孤岛图
作者：王行
朝代：明

千山万山重复重，烟岚草树深莫穷。高堂大轴示宽广，要以笔力誇奇雄。青红苍翠满缣素，缺处残碧分遥峰。虽云眼底供一快，未见阔远开心胸。历观画史每如是，意谓此法由来同。昨尝凌秋㴑扬子，一舸缥缈乘长风。洪波舂天渺无际，出没但有孤轮红。中泠盘陀瞬息过，回首浮玉云涛中。乃知山水有佳处，到此始觉飞埃空。当时海岳应饱见，落墨便自超凡庸。不将层叠竞工巧，遂使气象齐鸿濛。平生爱画惟爱此，苦恨妙法无能攻。九州之表有人物，意匠彷佛宗南宫。莫言未入米家奥，百年犹数房山翁。兹图咫尺便千里，生绡数幅徒为功。亦知盘礴意有在，正欲逐米追高踪。爱之歌咏乃常理，好事况有天随宗。同观何人江海客，气似贯月书艎虹。文辞澜翻沛难禦，奔走风雨驱丰隆。古称珠玉在我侧，濡翰自愧言非工。黄尘城郭久见困，何地閒静能相容。诗成忽复三叹息，矫首长望青冥鸿。
高房山寒江孤岛图
作者：王行
朝代：明
体裁：古风

千山万山重复重，烟岚草树深莫穷。高堂大轴示宽广，要以笔力誇奇雄。青红苍翠满缣素，缺处残碧分遥峰。虽云眼底供一快，未见阔远开心胸。历观画史每如是，意谓此法由来同。昨尝凌秋溯扬子，一舸缥缈乘长风。洪波舂天渺无际，出没但有孤轮红。中泠盘陀瞬息过，回首浮玉云涛中。乃知山水有佳处，到此始觉飞埃空。当时海岳应饱见，落墨便自超凡庸。不将层叠竞工巧，遂使气象齐鸿濛。平生爱画惟爱此，苦恨妙法无能攻。九州之表有人物，意匠彷佛宗南宫。莫言未入米家奥，百年犹数房山翁。兹图咫尺便千里，生绡数幅徒为功。亦知盘礴意有在，正欲逐米追高踪。爱之歌咏乃常理，好事况有天随宗。同观何人江海客，气似贯月书艎虹。文辞澜翻沛难禦，奔走风雨驱丰隆。古称珠玉在我侧，濡翰自愧言非工。黄尘城郭久见困，何地閒静能相容。诗成忽复三叹息，矫首长望青冥鸿。
高林雪竹
作者：王行
朝代：明
体裁：七言绝句

弄月吟风一万竿，翠云缭乱拂青鸾。岁寒别有精神在，宜凭阑干雪里看。
三月五日偶步至象所遇杏花因与帅敬醉花下赋得四首·其一
作者：王衡
朝代：明
体裁：五言律诗

草掩闲庭久，徒行亦偶然。为贪杨柳色，忽到杏花前。珠勒分弓影，春衫傍酒船。都缘无底兴，随意绕墙眠。
三月五日偶步至象所遇杏花因与帅敬醉花下赋得四首·其二
作者：王衡
朝代：明
体裁：五言律诗

蕊气通香象，花光接苑墙。轻霞薄春浪，舞雪受初旸。醉面频生晕，新姿未解妆。好将门外柳，吹入两三行。
与仲醇馆中夜话
作者：王衡
朝代：明

腰镰无赖剪秋蓬，孤馆寥寥夜色空。忽报客来钟定后，共看心事月明中。梦回书带飞蝴蝶，坐久经帘堕网虫。种得芭蕉堪作纸，墨庄荒尽旧墙东。
东坡作戒杀诗贻陈季常季常自后不复杀岐亭之
作者：王衡
朝代：明

人饥慕粱肉，肉厌思茗汁。
径寸神明仓，蛲蛔争暖湿。
珍味纵可穷，饥饱要自得。
于我实腐余，于彼捐所急。
曲曲方塘边，扰扰牧鸡鸭。
时哉谨栖止，柳花作茵幂。
怜汝巢卵倾，忍使羽毛赤。
每来待曲宴，倒瓮浮大白。
渐为腰缓带，或遣头穿帻。
釜熟薪且劳，瓶饱汤已泣。
少损郇公厨，鼎笾未为缺。
淡然天人粮，请以羞主客。
一枕茶寮清，时时共来集。¤
东坡作戒杀诗贻陈季常季常自后不复杀岐亭之
作者：王衡
朝代：明

饮酒不尽樽，啜肉不尽汁。
同生天地间，念此相呴湿。
每见肉食人，豆藿亦甘得。
臡牛挂脯林，无乃非其急。
窗前能谈鸡，栏傍自名鸭。
性命嗟有制，俄尔膏鼎幂。
五虫毛领殊，共兹一腔赤。
蜣纵高飞，曷思蠕中白。
强力相噬吞，何异虎而帻。
抚己胡功能，忍彼釜底泣。
吾欲食称事，稍补百行缺。
乞汝耕馌余，施我不速客。
愿同雀鹆驯，欣然掌中集。
东坡作戒杀诗贻陈季常季常自后不复杀岐亭之人多化之有不食肉者适有感于吾里宴会之侈因和前韵得二诗示闲仲肯倡此戒于里中不也
作者：王衡
朝代：明

人饥慕粱肉，肉厌思茗汁。径寸神明仓，蛲蛔争暖湿。珍味纵可穷，饥饱要自得。于我实腐余，于彼捐所急。曲曲方塘边，扰扰牧鸡鸭。时哉谨栖止，柳花作茵幂。怜汝巢卵倾，忍使羽毛赤。每来待曲宴，倒瓮浮大白。渐为腰缓带，或遣头穿帻。釜熟薪且劳，瓶饱汤已泣。少损郇公厨，鼎笾未为缺。淡然天人粮，请以羞主客。一枕茶寮清，时时共来集。饮酒不尽樽，啜肉不尽汁。同生天地间，念此相呴湿。每见肉食人，豆藿亦甘得。臡牛挂脯林，无乃非其急。窗前能谈鸡，栏傍自名鸭。性命嗟有制，俄尔膏鼎幂。五虫毛领殊，共兹一腔赤。蜣螂纵高飞，曷思蠕中白。强力相噬吞，何异虎而帻。抚己胡功能，忍彼釜底泣。吾欲食称事，稍补百行缺。乞汝耕馌余，施我不速客。愿同雀鹆驯，欣然掌中集。
东坡作戒杀诗贻陈季常季常自后不复杀岐亭之人多化之有不食肉者适有感于吾里宴会之侈因和前韵得二诗示闲仲肯倡此戒于里中不也·其一
作者：王衡
朝代：明

人饥慕粱肉，肉厌思茗汁。径寸神明仓，蛲蛔争暖湿。珍味纵可穷，饥饱要自得。于我实腐余，于彼捐所急。曲曲方塘边，扰扰牧鸡鸭。时哉谨栖止，柳花作茵幂。怜汝巢卵倾，忍使羽毛赤。每来待曲宴，倒瓮浮大白。渐为腰缓带，或遣头穿帻。釜熟薪且劳，瓶饱汤已泣。少损郇公厨，鼎笾未为缺。淡然天人粮，请以羞主客。一枕茶寮清，时时共来集。
东坡作戒杀诗贻陈季常季常自后不复杀岐亭之人多化之有不食肉者适有感于吾里宴会之侈因和前韵得二诗示闲仲肯倡此戒于里中不也·其二
作者：王衡
朝代：明

饮酒不尽樽，啜肉不尽汁。同生天地间，念此相呴湿。每见肉食人，豆藿亦甘得。臡牛挂脯林，无乃非其急。窗前能谈鸡，栏傍自名鸭。性命嗟有制，俄尔膏鼎幂。五虫毛领殊，共兹一腔赤。蜣螂纵高飞，曷思蠕中白。强力相噬吞，何异虎而帻。抚己胡功能，忍彼釜底泣。吾欲食称事，稍补百行缺。乞汝耕馌余，施我不速客。愿同雀鹆驯，欣然掌中集。
乞花场诗为徐孟孺陈仲醇作
作者：王衡
朝代：明
体裁：古风

两郎租山山背虚，野鹤有巢花有庐。石芽硉崒铺庭除，勾连湖水通花渠。春来红白娟娟笑，山头明月来相照。乍可新香酿酒醪，剩将狼籍供才调。风风雨雨无不宜，高高下下惟所施。湿云满天土膏滑，乞花幸及黄梅时。非但与山添景色，兼为古人留胜迹。花神自合来周旋，生长不赖花奴力。
二色牡丹
作者：王衡
朝代：明

宫云朵朵映朝霞，百宝栏前斗丽华。卯酒未消红玉面，薄施檀粉伴梅花。洛阳女儿红颜饶，血色罗裙宝抹腰。借得霓裳半庭月，居然管领百花朝。
二色牡丹·其一
作者：王衡
朝代：明

宫云朵朵映朝霞，百宝栏前斗丽华。卯酒未消红玉面，薄施檀粉伴梅花。
二色牡丹·其二
作者：王衡
朝代：明

洛阳女儿红颜饶，血色罗裙宝抹腰。借得霓裳半庭月，居然管领百花朝。
初秋月夜园外散步·其一
作者：王衡
朝代：明
体裁：古风

微风拍秋萤，款款飞欲高。时来触团扇，近人光自韬。岂无灯烛张，怜汝飞蛾遭。群动亦有息，农务乡所操。络纬索索啼，织妇行已劳。
初秋月夜园外散步·其二
作者：王衡
朝代：明
体裁：古风

我田占城稻，七月先登场。桥西历历黄，半顷收夕阳。东畴刚放花，露气浮甘香。力入虽云薄，幸免秋雨荒。早晚粳酒熟，邻父欢来尝。
北上吕城阻坝别亲
作者：王衡
朝代：明

苏苏寒雨滴平川，共话行期笑屡迁。宿草故含河畔色，新炊半见客中烟。隔江鸿雁如兄弟，明月天涯是去年。匹马夕阳缘底事，梅花零落野塘边。
十月
作者：王衡
朝代：明
体裁：五言律诗

此日田功晏，未诛冬月茅。雨收红豆荚，霜老木棉苞。地薄秋畦苦，官新杂税交。君看穷鸟至，岁暮亦登庖。
卢山畸墅
作者：王衡
朝代：明
体裁：古风

轻舟晓出神仙趾，山下人家半流水。风光的的武陵源，到门依旧平原里。路转溪回有不同，秋叶髣髴当阶红。洞房窈窕路欲绝，飞梁忽跨高楼风。楼前参差戛寒竹，藤子垂垂挂樛木。人面斜阳映晚曛，乌背浓烟带微绿。堂前橙柚香轮囷，主人未敢言山贫。曲栏深闭五千卷，等閒肯示寻常人。山寺无钟送客别，与君坐到鸟声歇。相携忽过板桥东，一笑溪潭半弦月。
大内莲花
作者：王衡
朝代：明

西山青落影娥池，仗外芙蓉入照时。薄雨未消初日晕，晚风欲语向人枝。六宫香粉流红腻，三殿浮凉湛绿漪。的的夜舒人不见，集灵台畔露华知。
如梦令·芦雁
作者：王衡
朝代：明

风起芦花如醉，历历雁行成字。一点一声寒，霜重晓枫群碎。知未，知未，只在浅深沙际。
寓极乐寺
作者：王衡
朝代：明

湾湾绿水带城阴，白日青莲双树林。万叠云山千里梦，六时钟磬五更心。寒灯贝叶翻香蠹，春日檐花坐语禽。随意竹床葵菜好，经帘不卷画堂深。
支硎山口占
作者：王衡
朝代：明

晓山烟重暮山开，石马三朝半绿苔。扫得墓门清似水，梅花昨夜又飞来。
池上即事
作者：王衡
朝代：明

含情落叶已缤纷，深转歌喉齿未分。桥上玉人真咫尺，箫声似隔数重云。
游盘山
作者：王衡
朝代：明

塞北山河百二重，太行云气入提封。泉争乱壑时萦马，谷响虚岩半是松。紫逻烟花当九月，青天雷雨入双龙。朝来策杖中盘寺，指点经行第几峰。孤筇短笠乍低昂，翠壁丹枫引兴长。片石倒悬流水路，断厓刚掩薜萝房。诸天影里沈西界，斜月林中见上方。绕尽寒空不知路，冥冥钟磬远相将。
游盘山·其一
作者：王衡
朝代：明

塞北山河百二重，太行云气入提封。泉争乱壑时萦马，谷响虚岩半是松。紫逻烟花当九月，青天雷雨入双龙。朝来策杖中盘寺，指点经行第几峰。
游盘山·其二
作者：王衡
朝代：明

孤筇短笠乍低昂，翠壁丹枫引兴长。片石倒悬流水路，断厓刚掩薜萝房。诸天影里沈西界，斜月林中见上方。绕尽寒空不知路，冥冥钟磬远相将。
游金山
作者：王衡
朝代：明
体裁：五言律诗

日高京口渡，遥值定钟时。烟雨寺几点，江山天四垂。沙晴群市合，鸥入乱帆疑。数尽东归浪，淊淊未可期。
湖堤·其一
作者：王衡
朝代：明
体裁：五言绝句

脉脉春沙净，纤纤暮雨齐。吹花还擘柳，绿尽短长堤。
湖堤·其二
作者：王衡
朝代：明
体裁：五言绝句

暖入酒晕重，风动鞭梢轻。马嘶不尽处，春郭柳条情。
点绛唇·送陈仲醇
作者：王衡
朝代：明

湿梦沉沉，芭蕉雨响灯花卸。月儿来也，人又随潮下。最怕登高，醉面秋风洒。红堪把，茱萸看罢，半刻重阳假。
琉璃桥步月
作者：王衡
朝代：明
体裁：古风

蜿蜒百尺桥，下有千里流。湾环斗明月，澹澹银浦秋。□涡蹙高浪，鱼龙颓不游。呼吸挟风雷，石势兀欲浮。远天星可扪，广野烟相樛。行人走陆陆，杯酒谁为酬。吾将款白虹，饮我湖水头。
瓮山
作者：王衡
朝代：明
体裁：五言律诗

平楚随山去，河丘界远皋。春冰浮草色，日暮起松涛。碧瓮分烟落，朱霞簇野高。一泓资短策，枯荻尚萧萧。
白门杨柳枝词·其一
作者：王衡
朝代：明
体裁：乐府曲辞

白门杨柳解风流，每到花飞更解愁。恰恰斑鵻啼不尽，新鸦又出树梢头。
白门杨柳枝词·其三
作者：王衡
朝代：明
体裁：乐府曲辞

渡口无花水半浑，酒旗横出对桥门。秦淮三月愁如海，莫是桃根接柳根。
白门杨柳枝词·其二
作者：王衡
朝代：明
体裁：乐府曲辞

粉光亭子日斓斑，欲寄音书好是难。一夜柳花吹不到，大长干隔小长干。
秋月感怀
作者：王衡
朝代：明
体裁：七言律诗

水国高秋倍闇然，凉风天末想娟娟。黄花耐拥南楼屐，红树相看牛渚船。白社避巢将客燕，平林抱叶未归蝉。那堪子夜乌啼尽，荻岸枫城梦里烟。
花朝
作者：王衡
朝代：明

晴烟膏露若为容，踯躅香苞望晓红。莫怨五更风色恶，开花原是落花风。
荅岱宗外舅
作者：王衡
朝代：明
体裁：古风

我有越纨素，一日再三洗。褰裳过天津，见人且掩耳。京洛正日中，美言如可市。但恐谋生拙，飘零愧妻子。
西湖竹枝词·其一
作者：王衡
朝代：明
体裁：词

踏踏吴歌十二时，油车白马客参羞。自从风雨西陵歇，翻却杨枝唱竹枝。
西湖竹枝词·其三
作者：王衡
朝代：明
体裁：词

高悬十里下风桅，白袷青裙次第来。怪道竹花簪不尽，五云山上赛神回。
西湖竹枝词·其二
作者：王衡
朝代：明
体裁：词

菱田高与稻田齐，野井蝼蛄彻夜啼。若个竹枝声最苦，那儿桥北赵园西。
西湖竹枝词·其五
作者：王衡
朝代：明
体裁：词

酒尽炉青客未休，脱衣走马恣风流。西湖亦有横塘曲，一拍风吹入秀州。
西湖竹枝词·其六
作者：王衡
朝代：明
体裁：词

请君一向断桥行，桥下花泥渐渐平。此日风光应不忘，重来寄取竹鸡声。
西湖竹枝词·其四
作者：王衡
朝代：明
体裁：词

簇簇满炊菰米饭，娟娟缓唱踏歌词。为谢西湖苏太守，桃芽柳眼不须吹。
计偕别长儒仲醇
作者：王衡
朝代：明

结旆萧萧事远游，沙湖潮上荻花秋。征帆日落长江外，送客钟闻野渡头。一夜弟兄吴市酒，几回风雪剡溪舟。缁尘古道浑如许，珍重初衣问白鸥。
谷城
作者：王衡
朝代：明
体裁：五言绝句

出山逢老人，入山化黄石。千载石人前，纷纷拜行客。
走银山道
作者：王衡
朝代：明
体裁：五言律诗

寥寞荒山径，人随黄叶踪。林虚峰影乱，谷老雪痕封。落日閒归牧，投烟及暮钟。到来频立马，鸟道几重重。
送范长白东归余亦后此归矣
作者：王衡
朝代：明
体裁：七言绝句

六街灯火柳烟霏，红入东山旧舞衣。为语青城归去鹤，弓弯如月背人飞。
送长孺北征
作者：王衡
朝代：明
体裁：古风

何以别君无苦颜，男儿两足多波澜。况复春水平登百千尺，吕梁石烂黄河宽。今日桥头设小俎，邮筒正报潮来午。天丝飞飞扑酒壶，君船且逗荷花浦。浦花不可见，船去疾如箭。三月蚕子眠青桑，思君此际过高唐。俄然大道枣园熟，马头已饱长安粟。长安瓜李玉不如，内家冰气颇有馀。莫道黄沙暗额角，早凉会见秋风除。秋风发发送吾子，不负当时旧弧矢。老大无端怯暑寒，千里之行自此始。我唱吴歌软且轻，为君击筑歌燕声。燕声吹入北山去，落月亭亭挂枫树。
阊门杨柳枝词
作者：王衡
朝代：明
体裁：乐府曲辞

行春桥下是侬家，月月关门不见花。老大争如少年乐，清明好作柳头茶。
雨中徐州道上
作者：王衡
朝代：明
体裁：五言律诗

乡山看在眼，愁向暮山生。驿舍清明雨，人烟芒砀城。花飞急流尽，云起大河平。一路茫茫白，归心乱旅程。
来月楼试竹茶炉和韵
作者：王表
朝代：明
体裁：七言律诗

楼在空中月在濠，茗炉小试欲生涛。火兼文武功非易，香泻漪澜品亦高。六碗通灵容我共，一尊低唱任渠豪。乘风便为苍生念，何日颠崖命可逃。
题云阁
作者：王表
朝代：明
体裁：五言律诗

高阁欲参天，江云万叠连。画栏龙去湿，虚牖鹤归便。纵目穷千里，开襟隘八埏。广寒宫几许，咫尺见婵娟。
怀宋学士景濂
作者：王袆
朝代：明
体裁：七言律诗

芙容峰下是乡邦，未许归帆溯浙江。天下文章宁有几，斗南人物恐无双。心期久与三乘契，笔力真能九鼎扛。投老著书浑不倦，颇闻中夜坐灯窗。
中秋文闱宴集
作者：王褒
朝代：明

盛时属文运，俊乂期登庸。三载荐多士，四方罗文雄。眷兹九秋半，气候何空濛。婵娟出东岭，浮云敛层空。闱棘今夕会，折桂此时同。华堂入夜开，展席来相从。流辉照尊俎，微寒薄帘栊。柏台共济济，薇垣独雍雍。主醉乐且多，宾回兴未穷。揽衣望霄汉，烱烱明光宫。人坐辨天上，鸟飞疑镜中。合并不尽欢，佳期谅难逢。洗杯濯清沼，移榻当修桐。倒倾殊未已，所思悟其终。徘徊一分手，千里入飞蓬。飘飖望南陌，别过东城钟。
元夕观灯应制
作者：王褒
朝代：明

鱼钥春开虎豹关，五云星斗近天颜。绛河月湿金盘露，火树香分玉笋班。鳷鹊漏传花外观，蓬莱仗列海中山。万方乐事同元夕，恩赐千官十日閒。
养蔬四首为汉府教授王先生作
作者：王褒
朝代：明

微雨朝来过，园蔬取次看。韭芽欣土暖，芥荚怯霜寒。畦理高低种，厨供旦夕飧。莫嫌藜藿舍，金玉试春盘。睡起应行药，群畦喜有成。银茄星错落，金薤笔纵横。姜掌香生馔，葱芽寸入羹。南窗时一饱，未数五侯鲭。云生花里径，雨泛竹边渠。积水收菰米，编篱护土酥。堪嗟漆园马，谁忆季鹰鲈。王业豳风旧，殷勤叙断壶。御冬当旨蓄，应得治芳园。挂壁藏新种，培泥拥宿根。萍齑怜凤炙，玉糁诧熊蹯。拟作冰壶传，雄才独讨论。
养蔬四首为汉府教授王先生作·其一
作者：王褒
朝代：明

微雨朝来过，园蔬取次看。韭芽欣土暖，芥荚怯霜寒。畦理高低种，厨供旦夕飧。莫嫌藜藿舍，金玉试春盘。
养蔬四首为汉府教授王先生作·其三
作者：王褒
朝代：明

云生花里径，雨泛竹边渠。积水收菰米，编篱护土酥。堪嗟漆园马，谁忆季鹰鲈。王业豳风旧，殷勤叙断壶。
养蔬四首为汉府教授王先生作·其二
作者：王褒
朝代：明

睡起应行药，群畦喜有成。银茄星错落，金薤笔纵横。姜掌香生馔，葱芽寸入羹。南窗时一饱，未数五侯鲭。
养蔬四首为汉府教授王先生作·其四
作者：王褒
朝代：明

御冬当旨蓄，应得治芳园。挂壁藏新种，培泥拥宿根。萍齑怜凤炙，玉糁诧熊蹯。拟作冰壶传，雄才独讨论。
刑部鲁员外富春山读书处
作者：王褒
朝代：明

泊舟富春渚，蹑屩富春山。荒台见遗构，下瞰沧江寒。中有绩学子，辛苦服儒冠。岩扉入松柏，猿鸟时往还。扫榻落叶下，捲幔浮云閒。横经对秋月，遥音薄林峦。岂谓耽章句，斯道常先难。朅来千载馀，翱翔贤士关。持节出乌府，典宪佐秋官。南山宿雾姿，文采何班班。高冈鸣阳侣，九仞云逵翰。值此明盛时，玉佩声珊珊。矫首读书处，烟萝邈跻攀。严陵客星隐，清名满人间。出处虽异途，我心求所安。
南昌章叔明溪隐
作者：王褒
朝代：明
体裁：古风

冥心压尘鞅，遁迹清溪流。竹下坐垂钓，柳边系孤舟。野径入沙际，到门有白鸥。夏雨夜来过，微茫望沧洲。取醉倒浊醪，茅斋日淹留。长歌沧浪曲，讵为名利谋。机杼隔篱落，牛羊下林丘。衣食聊自足，安命复何求。
南昌章叔明溪隐
作者：王褒
朝代：明

冥心压尘鞅，遁迹清溪流。竹下坐垂钓，柳边繫孤舟。野径入沙际，到门有白鸥。夏雨夜来过，微茫望沧洲。取醉倒浊醪，茅斋日淹留。长歌沧浪曲，讵为名利谋。机杼隔篱落，牛羊下林丘。衣食聊自足，安命复何求。
古意
作者：王褒
朝代：明

湘江江上楼，有妇弹箜篌。试弦一再弹，迟迟声且柔。情繁指转急，曲长心难收。一曲未及终，泪下如迸流。忆昔始学时，昼夜为淹留。拟将知音托，百年叙绸缪。谁谓知音者，如何事远游。朱颜能几度，青阳倏五周。遗谱不复理，疏弦已终投。所思在天涯，望望江上舟。东风昨夜至，春光满汀洲。强整昔时欢，徒增今日愁。愿因东风翔，吹落古交州。夫婿马上回，闻之应白头。
古洞閒云歌为莆田笑庭訢上人赋
作者：王褒
朝代：明
体裁：古风

古洞深几许，閒云日来往。惟应空门居，相知惬幽赏。笑庭上人不出山，身比浮云閒更閒。松间石榻日应扫，花底岩扉时自关。纷纷郁郁古洞口，白衣倏忽成苍狗。细观色相了无踪，真空境界那能有。云来碧峰夕，云去沧江阴。上人笑傲自无心，知向白云深处寻。
圣孝瑞应诗
作者：王褒
朝代：明

扶桑倒影挂灵谷，缁衣翩翩下天竺。银潢万里涵轻春，遥见真人调玉烛。法王楼阁中天开，宝幢斜倚琼瑶台。回头笑指祗园树，昨日恒河沙上来。九重垂拱羹墙面，卷却龙章向深殿。鼎湖烟雨泣乌弓，汉宫兰膏掩妆扇。璧月玲珑雕玉帘，佛筵挂影夜纤纤。祥光万丈照贝叶，天花五采垂层檐。梵音万口海潮小，三十六宫管弦绕。松枝膏露甘可飧，覆地瑞云兜率晓。大孝曾闻四海歌，慈航西驾沧溟波。又闻嵩山万岁祝，龟书马画清时多。熙熙化日长如昨，十五阶蓂生复落。康衢黄发笑自如，何事流沙寻极乐。
夏日病卧寄同舍二三知己
作者：王褒
朝代：明

独怜卧病送残春，说著春光恼杀人。把酒看花等閒事，布衣空惹陌头尘。
寄唐进士震
作者：王褒
朝代：明

我忆京华侣，经年意若何。别深乡思减，客久物情多。淡月回银烛，疏钟带玉珂。青云如可及，倾盖一相过。
挽云窝林处士
作者：王褒
朝代：明

青山何处白云窝，不见诗人掩薜萝。策杖谁寻盘谷隐，辍耕偏忆鹿门过。芳蹊此日成桃李，野服当年制芰荷。欲酹吟魂招楚些，宁堪洒泪客中歌。
挽徐母施氏
作者：王褒
朝代：明

极目乌程路，高堂旅榇归。音容芳树远，心绪片云飞。别泪茅生馔，荒尘莱子衣。青山佳兆在，寂寞掩春晖。
挽诗
作者：王褒
朝代：明

荒台草绿鹧鸪飞，剑化龙津事已非。故国遗臣空北望，他乡作客独南归。新祠海上经秋雨，旧业林间半掩扉。读罢遗文肠欲断，桐城何处一沾衣。
攸县周克己交翠轩
作者：王褒
朝代：明

梦逐舂陵云，手探濂溪水。溪回气若合，万顷清无底。云间无极翁，白发垂两耳。青盖驾苍虬，顾视启玉齿。黄卷千万言，大道直如矢。循环造化机，日月无停晷。采华掇桂英，飧腴窥石髓。䆳谷佩独闻，层崖杖恒倚。觉来户牗空，阶除翠交委。高树移繁阴，閒花落轻蕊。晴光散疏帘，春色侵净几。端坐物意多，萋萋望中是。
攸县周克己交翠轩
作者：王褒
朝代：明
体裁：古风

梦逐舂陵云，手探濂溪水。溪回气若合，万顷清无底。云间无极翁，白发垂两耳。青盖驾苍虬，顾视启玉齿。黄卷千万言，大道直如矢。循环造化机，日月无停晷。采华掇桂英，飧腴窥石髓。邃谷佩独闻，层崖杖恒倚。觉来户牗空，阶除翠交委。高树移繁阴，閒花落轻蕊。晴光散疏帘，春色侵净几。端坐物意多，萋萋望中是。
梦作
作者：王褒
朝代：明

楚山飞雨湿行旌，犹记临岐唱渭城。横笛江头闻折柳，断肠偏是别离情。
次郑校书左掖闻莺之作
作者：王褒
朝代：明

白头著作文人行，左掖闻莺有短章。委佩乍分花外仗，停骖归滞柳边墙。谪仙老去乡心切，贾至才高野趣长。自笑云泥踪迹异，无因倾耳接飞觞。
湖南田舍为上虞沈庭圭题二首
作者：王褒
朝代：明

蔼蔼湖中山，迢迢湖上路。田家大湖滨，三五亦成聚。朝耕湖上田，暮唤湖上渡。稚子远相迎，牛背挂农具。今年喜有秋，不为租税惧。床头酿茆柴，取醉罗栗芋。相看桑麻长，焉识簪组误。县门久未行，且乐成嫁娶。湖山护人家，烟火隔篱落。爱此湖田肥，生产愿自托。儿孙日长成，努力趁春作。驱牛耕远郊，牵犊锄近郭。农事喜及时，秋收聊可度。积穰登仓箱，馀粒饱鸟雀。村篘有浊醪，莫负邻翁约。笑尔东西人，谁识田家乐。
湖南田舍为上虞沈庭圭题二首·其一
作者：王褒
朝代：明

蔼蔼湖中山，迢迢湖上路。田家大湖滨，三五亦成聚。朝耕湖上田，暮唤湖上渡。稚子远相迎，牛背挂农具。今年喜有秋，不为租税惧。床头酿茆柴，取醉罗栗芋。相看桑麻长，焉识簪组误。县门久未行，且乐成嫁娶。
湖南田舍为上虞沈庭圭题二首·其二
作者：王褒
朝代：明

湖山护人家，烟火隔篱落。爱此湖田肥，生产愿自托。儿孙日长成，努力趁春作。驱牛耕远郊，牵犊锄近郭。农事喜及时，秋收聊可度。积穰登仓箱，馀粒饱鸟雀。村篘有浊醪，莫负邻翁约。笑尔东西人，谁识田家乐。
赠道士陈清隐
作者：王褒
朝代：明

琳宫遁迹学无为，姓字休劳世上知。庐阜远公莲，社鉴湖贺老。酒船期石床，花落因风扫。丹灶云深近水移，几度钧天闻九奏，馀音半入步虚词。
过九江二绝似同舟诸游好
作者：王褒
朝代：明

孤舟几日别京华，望尽南天不见家。客里相看须尽醉，江心何用泣琵琶。层峰断岸见涵城，风景依稀灞上营。最恨春来长是客，新莺细柳不胜情。
过九江二绝似同舟诸游好·其一
作者：王褒
朝代：明

孤舟几日别京华，望尽南天不见家。客里相看须尽醉，江心何用泣琵琶。
过九江二绝似同舟诸游好·其二
作者：王褒
朝代：明

层峰断岸见涵城，风景依稀灞上营。最恨春来长是客，新莺细柳不胜情。
送僧还莆田
作者：王褒
朝代：明

都门相送处，无奈柳条长。咒引天花落，经翻贝叶香。浮杯吴水绿，飞锡海天苍。后夜涵江月，应期到上方。
送匡行人显回京师
作者：王褒
朝代：明

儒冠岁月易蹉跎，孤馆相看奈别何。匡裕栖迟名独盛，王猷落魄兴偏多。流莺高树双壶送，积雨长江一棹过。自笑烟波为客久，阳关休向醉中歌。
送友人之京
作者：王褒
朝代：明

银缸盛美酒，江上送君行。共惜孤舟别，那知几日程。阙寒逢断雁，宫曙听新莺。早献金门策，休论汉贾生。
送友归故园
作者：王褒
朝代：明

凌晨石渠集，步出西上门。倏闻同怀友，优诏归故园。堤上金明枝，袅娜春日暄。折之赠行色，乡思随纷纷。夜来沙阳月，照君林下尊。揽衣鹤为舞，染翰禽能言。虽云邻局欢，当念王程烦。早拂季子衣，休望西山云。
送张指挥
作者：王褒
朝代：明

龙虎旌旗度朔河，羽林诸帅拥天戈。银潢净洗刀兵气，玉垒穷搜虎豹窠。万里山川传驻跸，九重日月共鸣珂。边庭不用防秋计，沙漠如今总汉歌。
送按察使周志新之浙江
作者：王褒
朝代：明

钱塘古雄藩，川陆走四方。第宅富而丽，士庶材且良。戎卫夹郡县，簿书垂箧筐。翼翼风纪重，独立振宏纲。夫子南海彦，早登君子堂。金石棘寺评，冠冕柏台行。绣衣明旭日，玉节严秋霜。仪表动朝著，丹凤鸣高冈。滇池万里道，揽辔夷獠乡。坐见岁月间，化弦日以张。再莅东南政，才高行弥臧。致远识骐骥，蟠根别干将。郁郁吴山秀，汤汤秀水长。令闻与之俱，千载期不忘。
送教谕陈廷杰归湖口
作者：王褒
朝代：明

腊月江头送季方，北山飞雪扑离觞。匡庐树影吟边近，彭蠡江声梦里长。晚岁重瞻尧日月，清时独擅汉文章。春来多少南归翼，毋惜题缄寄玉堂。
送无为知州邹以信
作者：王褒
朝代：明

一麾新出守，五马独专城。啼鸟留吟佩，垂杨引别旌。青山云外见，绿野雨中耕。千里皇畿内，行人播政声。
送曾太守之官
作者：王褒
朝代：明

谁言五马共翩翩，百丈维牵水上船。故吏青山开候馆，遗民绿野趁春田。颂声遥播啼猿外，归梦长随落雁边。闻说颍川曾入相，知君未必让先贤。
送林德入成均
作者：王褒
朝代：明

羡君年最少，夙有子云才。驻马看吴苑，听莺望粤台。寒声林外落，暝色雁边来。惆怅离亭思，惟多白玉杯。
送校书陈秀才省亲
作者：王褒
朝代：明

都门雨雪正霏霏，马上双壶送独归。阙下马周留客邸，郡中潘岳访亲闱。万花岛屿春移棹，五柳郊原昼掩扉。霄汉朋游总知己，此行休恋故山薇。
送湘乡令王子材
作者：王褒
朝代：明

玉堂寒月白，吟思在长沙。作令时争誉，新诗众共誇。渔家连岛屿，川路入桑麻。烦寄江南信，疏梅已著花。
送王界善首座还莆
作者：王褒
朝代：明

远公京国久，飞锡日边还。双树行时见，三花坐处攀。浮杯沧海度，定室白云关。何日辞轩冕，来寻物外閒。
送裴孝感归省
作者：王褒
朝代：明

都门霜落雁南飞，官舍萧条独忆归。淡月疏星辞帝阙，乱云高树近亲闱。渊明对酒心犹好，杜甫能诗趣不违。闻说邑人相候久，高堂莫恋老莱衣。
送陈德刚归莆
作者：王褒
朝代：明

近得钟王法，才华世共称。剑锋看舞女，笔阵笑狂僧。散帙花前席，鸣琴竹里灯。石渠成远别，白下酒如渑。
送陈校官之溧阳
作者：王褒
朝代：明

春归残腊里，行色在孤舟。山入毗陵翠，河经溧水流。青毡寒榻共，绛帐夜灯留。时雨诸生望，休过太白楼。
送陈生温陵省亲
作者：王褒
朝代：明

问君何处拜庭闱，海国苍茫去路微。洛社旧游同北望，温陵积梦独南归。春行树外空闻鸟，夜坐花边静掩扉。转向高堂思綵服，云山惆怅与心违。
采石江上元夕简武昌周博士临湘李驿宰
作者：王褒
朝代：明
体裁：七言律诗

朝回无处不淹留，元夕江干系去舟。九奏箫韶天上听，千家灯火月中游。然犀壮志空流水，倚马长才见故丘。佳节谩劳伤往事，百壶堪醉鹔鹴裘。
采石江上元夕简武昌周博士临湘李驿宰
作者：王褒
朝代：明

朝回无处不淹留，元夕江干繫去舟。九奏箫韶天上听，千家灯火月中游。然犀壮志空流水，倚马长才见故丘。佳节谩劳伤往事，百壶堪醉鹔鹴裘。
陈主簿稔过宿赋答
作者：王褒
朝代：明

君门已许解朝衣，此后相期过竹扉。池上青山留客醉，郢中白雪和人稀。雨晴閒馆花空落，月上层城鸟倦飞。明日独怀乘兴地，不堪愁思更依依。
陈坤奇耕读轩
作者：王褒
朝代：明

汤汤北溪流，渺渺绿洲远。烟火隔疏篱，牛羊牧长阪。我屋日绸缪，我土日耕垦。耒耜有时閒，简编可舒卷。清晨望东皋，回首西山晚。甫田带经锄，细雨倚书饭。聊思教子孙，末俗笑予蹇。簪组非所荣，古道在务本。
雨中斋居寄倪烱
作者：王褒
朝代：明

空斋疏雨又黄昏，那复孤灯坐掩门。纵道异乡常不雨，举头看月也消魂。
题俞紫芝临怀素千字文
作者：王褒
朝代：明

昔年舣棹桐江道，草圣相传紫芝老。长风千里吹夏云，落日空山迹如扫。
题刘仪部山水图二首
作者：王褒
朝代：明

江城四月见更生，岐路劳劳慰别情。秉笔南宫词独擅，盍簪东阁酒同倾。白云旧业灯前思，青镜流年客里惊。自笑萍踪也如此，悠悠书剑谩题名。谁作丹青慰壮游，潇湘风雨谩淹留。雨深远渚黄花夕，霜落平芜白雁秋。憔悴屈平应有念，才华贾谊自无俦。骚人南去应肠断，芳草寒烟不尽愁。
题刘仪部山水图二首·其一
作者：王褒
朝代：明

江城四月见更生，岐路劳劳慰别情。秉笔南宫词独擅，盍簪东阁酒同倾。白云旧业灯前思，青镜流年客里惊。自笑萍踪也如此，悠悠书剑谩题名。
题刘仪部山水图二首·其二
作者：王褒
朝代：明

谁作丹青慰壮游，潇湘风雨谩淹留。雨深远渚黄花夕，霜落平芜白雁秋。憔悴屈平应有念，才华贾谊自无俦。骚人南去应肠断，芳草寒烟不尽愁。
题南康翁教授匡山读书处
作者：王褒
朝代：明

海国横秀气，兹山郁嵯峨。群峰青天半，倒影凌沧波。匡裕古哲士，结庐层峦阿。遗构委蔓草，岩扉长蓬科。我来属杪秋，攀跻兴尤多。楼观出林表，石磴穿松萝。琴樽落叶下，衣袂浮云过。群籁起天末，长风振寒柯。手招谪仙人，宴坐朱颜酡。细读紫阳碑，莓苔共摩挲。怀古访陈迹，贤达知几何。愧我山野癖，岁月徒蹉跎。夫子金闺彦，侯庠赋菁莪。散襟发逸思，策杖仍长歌。夔龙凤池上，珊珊振环珂。终当拂衣去，接武金銮坡。
题参议李子华林泉书屋
作者：王褒
朝代：明

开轩睇幽䆳，散帙当清漪。爱以君子屋，重此林泉姿。空翠散瑶席，轻流度华池。牙签插高阁，万卷光陆离。逍遥弦颂暇，鱼鸟忻相随。俗虑澹若忘，谈笑无厌时。早逢雍熙治，文雅久见推。歘起掌帝制，两籓赖纲维。济济夔龙侣，接武赤玉墀。东观多群籍，西清骋雄词。瑩如玉壶冰，灿若琼树枝。苕溪增秀色，天目含清辉。黎庶待拊字，丘园宁暌违。寄声考槃涧，白首以为期。
题参议李子华林泉书屋
作者：王褒
朝代：明
体裁：古风

开轩睇幽邃，散帙当清漪。爱以君子屋，重此林泉姿。空翠散瑶席，轻流度华池。牙签插高阁，万卷光陆离。逍遥弦颂暇，鱼鸟忻相随。俗虑澹若忘，谈笑无厌时。早逢雍熙治，文雅久见推。歘起掌帝制，两籓赖纲维。济济夔龙侣，接武赤玉墀。东观多群籍，西清骋雄词。莹如玉壶冰，灿若琼树枝。苕溪增秀色，天目含清辉。黎庶待拊字，丘园宁暌违。寄声考槃涧，白首以为期。
题唐马图
作者：王褒
朝代：明

锦鞯金铎舞倾杯，驿路相传换马台。零落黄尘鼙鼓歇，秪从图画识龙媒。
题墨梅赠苏上舍
作者：王褒
朝代：明

翠屏山下水云香，别墅归来月在床。今日看图诗兴动，浑如东阁送何郎。
题新安汪子容寿藏卷
作者：王褒
朝代：明

人生草上露，回首日已晞。顾非金石姿，焉用千载期。昨夜高堂欢，薄暮南山陲。弦歌声未歇，涕泪沾裳衣。达人贵知命，常用此道推。乐丘事已卜，哀挽情亦悲。我生谅如寄，九原行当归。开樽面息所，不醉复何为。
题李将军麓峰读书处
作者：王褒
朝代：明

尔祖谪仙人，读书匡山阴。伟哉云仍孙，千载同此心。嵯蛾麓峰色，下瞰湘江深。石径入烟筱，岩扉闭云岑。横经群猿下，散帙双鹤临。掩耳鲁生召，抱膝梁甫吟。松际一片月，照君石上琴。七弦引遐思，清响生虚林。圣代尧舜治，夔龙共招寻。干羽观苗格，箫韶放郑淫。分符辞北阙，锡带垂南金。伫看文中赏，迟尔瑶华音。
题王振之思亲卷
作者：王褒
朝代：明

君子有所思，所思良独难。高堂在何许，九原路漫漫。食禄不待养，衣锦谁为欢。良宵四五起，中情讵能安。春至霜露零，秋深风木寒。感兹岁华改，恻怆颓心肝。宦辙天一涯，顾盼形影单。努力播芳馨，期以垂不刊。
题璧水瞻云
作者：王褒
朝代：明

征鸿度南浦，慈乌号北林。白云仍在目，恻恻思难任。云飞沧江上，日夕归故岑。高堂旷千里，倚门望弥深。孝子爱寸晷，哲人惜分阴。百年顾云邈，欢乐当在今。綵袖时独戏，板舆日同寻。愿同白云飞，倏尔谐冲襟。瞻云念白首，捧日秉赤心。狄公播英名，价重双南金。
题秋林泉石图
作者：王褒
朝代：明

高林颇深䆳，远洲亦萦纡。风景一何异，中有贤者庐。阳崖落日明，阴涧浮云虚。耕野见秋火，扣舷闻夜渔。朅来尘网中，机务日相拘。念兹膏肓疾，愧彼泉石图。抱拙谢簪绂，养素宜琴书。俯仰天宇宽，所乐恒有馀。
题秋林泉石图
作者：王褒
朝代：明
体裁：古风

高林颇深邃，远洲亦萦纡。风景一何异，中有贤者庐。阳崖落日明，阴涧浮云虚。耕野见秋火，扣舷闻夜渔。朅来尘网中，机务日相拘。念兹膏肓疾，愧彼泉石图。抱拙谢簪绂，养素宜琴书。俯仰天宇宽，所乐恒有馀。
题绿柳紫燕图
作者：王褒
朝代：明

绿柳夏依依，差池玄鸟飞。蹴花随别骑，衔絮点征衣。隋渚晴烟暝，章台夕照微。衡门相托久，应傍主人归。
题边汝贤素庵
作者：王褒
朝代：明

天地一逆旅，我身兀如寄。夙乖华艳姿，独抱冲漠志。茅宇对诗书，衡门绝车骑。养素无外营，林泉引深契。青黄木之灾，锦绣牺牛累。人生安贱贫，所乐在适意。
题道士林栖霞碧萝猿洞
作者：王褒
朝代：明

溪上垂萝几百尺，石洞阴阴闷长日。昔人学道居其间，尘世纷纷未尝识。白猿一啸下青山，药瓢丹灶共往还。岩扉自掩明月上，石床不扫白云閒。伊谁寻真百年后，道机通玄七闽秀。宝笈仙书入夜观，镡津霞气临晨漱。秋风袅袅吹绿萝，猿声时答步虚歌。明年买棹七峰雨，洞天鸡犬知相遇。
题陆有孚山水图
作者：王褒
朝代：明

远山白云里，近山青天上。楼观何巍峨，金碧郁相望。石塘照萦纡，平林见空旷。谩拂渡桥鞭，且憩沿崖杖。良时趣自随，佳境意足畅。奈此行期促，丹梯当再访。
题雪景图
作者：王褒
朝代：明

高阁凝云闭，虚窗带雪开。鸟寒空辩鹭，树暝总疑梅。遣兴惟诗句，衔情秪酒杯。遥知函丈下，已遣二生回。
题高安朱少尹莆山书舍
作者：王褒
朝代：明

林下横门隔断桥，溪边草径入云遥。青山绿树知多少，谁道书声到市朝。
偶成
作者：王讴
朝代：明

茂林郁如盖，杂花绝欲然。啼猿惊客散，舞鹤到尊前。蕙帐养霞影，竹窗照月妍。时有故梦人，伴兹清夜眠。
冬日闲居杂兴
作者：王讴
朝代：明

枯叶下风林，沉沉广庭晏。众鸟还故栖，浮阴相与散。霜清野水明，天远连山断。愁云黯自销，猿啸惊还乱。独坐闭蓬茅，淹留节序换。
卜酌
作者：王讴
朝代：明

有客素情好，过我持芳尊。秋月鉴幽赏，绪风开夕园。殷勤申款曲，歌笑屡飞翻。叨厕衣冠会，喜闻垄亩言。醉来不觉晚，相送出柴门。
夜坐书怀柬刘伯叙
作者：王讴
朝代：明

一官弥岁月，为客久京华。道路愁长塞，田园忆故家。沉云风散角，栖雪夜惊鸦。身愧虞翻老，疏狂只自嗟。
夜行
作者：王讴
朝代：明

夜行如在旦，残月清林光。云气生深涧，露华从蚤凉。白沙郁浩浩，翠壁凝苍苍。寂历松柏径，经过花草香。鸡声互村落，曙色动柴桑。即事况多感，离心含永伤。
宿三教寺有作
作者：王讴
朝代：明
体裁：古风

山高山深水声聒，孤林野寺秋寂寞。玉兔霜毛永夜寒，白露青天下寥廓。竹樵避虎放歌还，林猿清啸惊人落。三年持节客山东，半世浮踪满幽壑。汗马文章我不轻，画形忆上麒麟阁。冠盖明时遭际难，白头天地伤漂泊。
新岁偶书
作者：王讴
朝代：明

一身行远塞，万事付闲愁。独坐看新岁，长歌感旧游。云生故国树，角起夕阳楼。踪迹怜方朔，乾坤世总浮。
昌平道中
作者：王讴
朝代：明

天地路何限，此生随马蹄。愁来思白发，老去倚青藜。塞笛行残月，山城起曙鸡。无才渐姓字，何事在金闺。
暮雨独坐
作者：王讴
朝代：明

夕云起山泽，广陌郁幽沈。北风吹雨雪，寂树无欢禽。天涯莽寥落，行子断归心。却往盛年迈，潜来愁思侵。高楼厉清角，亏景蔽苍岑。轻举积渊抱，揭怀伸素襟。寒冬芳意歇，炉焰澄香阴。还忆故园夜，携酒仍抱琴。
残月偶兴
作者：王讴
朝代：明

霜露凄苦寒，残月空城陌。愁客自无聊，闭门坐遥夕。乏欢尊委尘，暗影镫摇壁。水气浩林逵，带月澄虚白。起视夜方中，孤雁东南适。
汶上公署
作者：王讴
朝代：明

百岁为浮名，一身恒旅寓。鸦归野树昏，角散城云暮。残壁窜秋蛩，空阶滴夜雨。愁心似茧丝，短发变玄素。
汶上泛舟
作者：王讴
朝代：明
体裁：五言排律

山雨弥晦朔，洪流奔巨川。我来当此日，舟济喜晴天。渡口净芳树，人家生野烟。孤城隐雉堞，丰壤带郊尘。行潦及时降，阴林或郁然。遥听叠鼓发，纵目双旌悬。廪禄身徒窃，闾阎风未宣。古人贵达节，负弩奚称贤。
独卧
作者：王讴
朝代：明

独卧转病余，褰帷惧寒入。林风鸟乱鸣，山雨夜来湿。炉薰壁景沈，曙启檐光集。饮涧学长生，胡为在城邑。
登居庸上关
作者：王讴
朝代：明
体裁：五言律诗

盘石仍高处，微茫鸟道分。花齐春晕日，山远谷吞云。草宿除犹蔓，莺迁去更闻。不能离世事，直欲醉朝曛。
登岳
作者：王讴
朝代：明
体裁：五言律诗

开辟此岩秀，行藏吾道尊。冥中回日月，象外自乾坤。愚谷通齐路，灵光辨鲁门。浮生正漂泊，拟欲叫天阍。
登燕昭故台骋望
作者：王讴
朝代：明
体裁：七言律诗

宣武门东春日昏，登临病眼尚乾坤。废台荒草王孙赋，流水空山蜀帝魂。万里风云还北极，千年战伐此中原。浮名今古堪垂泪，底事弦歌有故园。
秋夜闻雁二首
作者：王讴
朝代：明

最苦思乡泪，今宵为汝多。秋阴连海岳，归路识星河。未信衔芦叶，真能捍网罗。楚云一万重，故渚拟须过。拟向江南去，能忘塞北居。清霜千树杀，白发一行疏。着眼江湖窄，伤心岁月虚。乱愁消短烛，深忆故园书。
秋夜闻雁二首·其一
作者：王讴
朝代：明

最苦思乡泪，今宵为汝多。秋阴连海岳，归路识星河。未信衔芦叶，真能捍网罗。楚云一万重，故渚拟须过。
秋夜闻雁（二首）
作者：王讴
朝代：明

拟向江南去，能忘塞北居。清霜千树杀，白发一行疏。着眼江湖窄，伤心岁月虚。乱愁消短烛，深忆故园书。
立春后一日寄京中诸友
作者：王讴
朝代：明

紫禁寒多未见花，万年枝上散啼鸦。楼衔内制螭头出，殿转宫车雉尾斜。宝鼎昼薰香篆合，画屏春簇漏声赊。笙歌犹自迎王母，青鸟蟠桃共岁华。
送姚方伯
作者：王讴
朝代：明
体裁：五言绝句

野日流沙白，山城落木黄。秋来长送别，何处折垂杨。
龟山战歌
作者：王讴
朝代：明

龟蒙连天五百里，流贼薄人据山趾。
白日公行谁复何，寡人之妻孤人子。
数道分兵屡合围，崛强冲突心甘死。
绿衣绣夹红裹头，手剑锋銛来佌佌。
贼势陆梁金鼓微，军声震喊旌旗靡。
早北已败扬将军，兄弟二人化血水。
青州盐徒与贼通，千金卖却今如此。
青草茫茫白骨寒，可怜尔命如虫蚁。
诸军奔散似云崩，解铠挥戈无寸矢。
天昏地黑少人声，尚有归魂哭战垒。
龟山战歌
作者：王讴
朝代：明

龟蒙连天五百里，流贼薄人据山趾。白日公行谁复何，寡人之妻孤人子。数道分兵屡合围，崛强冲突心甘死。绿衣绣夹红裹头，手剑锋铦来佌佌。贼势陆梁金鼓微，军声震喊旌旗靡。早北已败扬将军，兄弟二人化血水。青州盐徒与贼通，千金卖却今如此。青草茫茫白骨寒，可怜尔命如虫蚁。诸军奔散似云崩，解铠挥戈无寸矢。天昏地黑少人声，尚有归魂哭战垒。
清风亭
作者：王诤
朝代：明
体裁：七言绝句

爱尔澄江千顷波，澄清挠浊定如何。水心亭榭尘嚣外，莫似西湖溷绮罗。
三香图
作者：王谊
朝代：明
体裁：七言绝句

微步凌波见袜痕，玉容相向总无言。夜深髣髴香尘过，疑是杨花姐妹魂。
九日稽山怀古
作者：王谊
朝代：明

山水自如昨，古人今复谁。云烟谢家墅，松柏禹陵祠。圣代身全老，秋天景易悲。毋将摇落意，相对菊花枝。
关山别意
作者：王谊
朝代：明

莲叶未青时，沙头话别离。舟行期早发，日晏未曾移。迟回一何久，念我平生友。莫问去程遥，且尽杯中酒。君今往何处，万里长城路。路远人迹稀，黄云黯朝莫。陇阪历欹倾，双轮不暂停。时闻呜咽水，流作断肠声。驱车无少息，又度长芦北。八月雁南飞，天山草俱白。横笛在高楼，关山月里愁。离人听此曲，白尽少年头。
凤仙花
作者：王谊
朝代：明
体裁：七言绝句

秾艳何曾妒绛桃，瑶池青鸟旧仙曹。可怜日暮西风急，满地斓斑委羽毛。
初秋
作者：王谊
朝代：明

片雨晓初过，青桐陨素柯。客衣身上薄，乡泪枕边多。水落牵牛渚，机催织女梭。玉门班定远，归兴欲如何？
古意
作者：王谊
朝代：明

献玉无良媒，漂沦寡欢豫。壮龄已非昔，驰晖日西鹜。嘉木无荣柯，修条亦成故。一感《式微》吟，吁嗟在中路。
古风六首·其一
作者：王谊
朝代：明
体裁：古风

妾家东城隅，高门瞰中逵。玲珑结绮疏，参差雕玉题。旭日丽芳藻，光风汎罗帷。春花媚妍质，徘徊处中闺。调弦拂纤指，哀响流轻飔。声悲节自促，曲度云行迟。妍情托琴瑟，中曲正逶迤。怅望知音远，华容非故时。
古风六首·其三
作者：王谊
朝代：明
体裁：古风

明月生海底，辉光烛重渊。岂特照乘车，所贵登君筵。自我得此物，藏之已多年。将持遗所思，按剑无由前。逝矣邹阳子，寂莫甘弃捐。
古风六首·其二
作者：王谊
朝代：明
体裁：古风

中宵苦无寐，摄衣起徘徊。明月皎素光，照我单罗帷。良人久于役，山川杳无涯。梧桐被秋露，密叶凋华滋。弦琴奏鸣商，曲度馀音希。中含万古情，寂莫当告谁。
古风六首·其五
作者：王谊
朝代：明
体裁：古风

献玉无良媒，漂沦寡欢豫。壮龄已非昔，驰晖日西骛。嘉木无荣柯，修条亦成故。一感《式微》吟，吁嗟在中路。
古风六首·其六
作者：王谊
朝代：明
体裁：古风

崔峨会稽山，东截海涛碧。松柏无冬春，千岁沦琥珀。中有炼药士，丹砂固精魄。要我与之俱，遨游入无极。奋衣欲遄征，浩荡云海隔。悠悠紫霞想，未遂谐宿昔。皓首乖愿言，临风起悽恻。
古风六首·其四
作者：王谊
朝代：明
体裁：古风

太华何嵚崟，缘云陟其巅。乌兔前跳踯，纵览周八埏。从峰犹蚁垤，万汇纷濛然。掇彼琼瑶英，挹此清泠泉。披洒汗漫襟，拂衣起翩跹。逝随长风举，直入通明天。
奉寄巫总戎
作者：王谊
朝代：明
体裁：七言律诗

将军坐啸靖三边，鹊印累累肘后悬。玉帐分弓宵射虏，黄沙列卒岁屯田。元戎昔著条侯令，儒将今誇却谷贤。江左野人从白首，要看勋业上凌烟。
宫词
作者：王谊
朝代：明

花树重重隔翠华，玉颜无事驻羊车。碧纱笼里银缸影，照见深宫夜合花。
宿虞氏华星轩
作者：王谊
朝代：明
体裁：七言律诗

爱观泉石暮归迟，因共幽人宿翠微。一榻香风红杏院，半窗斜月绿萝扉。峰头夜火明丹灶，涧底春泉没钓矶。卧向白云翻自笑，宦途何事履危机。
宿钟山僧房
作者：王谊
朝代：明
体裁：五言律诗

暂止游山屐，钟山偶借居。已看诸有妄，转觉万缘疏。静院莲花漏，閒窗贝叶书。三车方待演，归兴复何如。
寄刘西江
作者：王谊
朝代：明
体裁：七言律诗

近别西江旧草庐，老来心事复何如。鲸尊自惬狂吟兴，鸿宝谁传秘命书。东洛池台更异主，武林花竹梦遗墟。十年飘荡辽川北，不见鱼缄问索居。
寄陈博士
作者：王谊
朝代：明
体裁：古风

少小趋庭学诗礼，弱冠求知走湖海。西游吴楚北燕齐，名著金兰几人在。还归东越卧蓬庐，雪案萤窗志似初。堂中每下高人榻，门外时邀长者车。当年意气凌牛斗，夜夜龙泉室中吼。青云有路待驰驱，世上功名期拾取。光阴岁月易蹉跎，北去南来事几多。骅骝备受盐车辱，鸿鹄翻遭燕雀诃。李侯顾我非凡调，嗟我沧浪伴渔钓。荐剡联翩入九重，白首观光奉明诏。滥职词林已后时，惟君于我最相知。承恩近在金銮侧，陈力方图补报私。那知葑菲终沦弃，绿酒红亭怅分袂。悠悠归棹向东吴，魏阙回瞻独流涕。龙钟自分老江边，千里鸥波落照前。翻思渌水园中会，诗酒交欢在盛年。
春思
作者：王谊
朝代：明

山映帘栊水映窗，浣纱人在苎萝江。年年三月梨花雨，门掩东风燕子双。
班婕妤
作者：王谊
朝代：明

玉簟夜凉新，秋蛾暗里颦。如何天上月，独照掌中人。
画梅·其一
作者：王谊
朝代：明
体裁：七言绝句

扬州诗阁掩芳尘，万萼千葩冷照春。十里珠帘一声笛，东风肠断倚楼人。
画梅·其二
作者：王谊
朝代：明
体裁：七言绝句

曾赴孤山处士招，水烟寒淡月魂消。笛声唤醒梨云梦，记得东风倚画桡。
留别翰林诸公
作者：王谊
朝代：明
体裁：七言律诗

黄金阙下脱朝簪，便理归舟载绿琴。竹叶纵教临别意，葵花难展向阳心。烟霞谷口耕春雨，松桂岩前憩夕阴。自愧不才终远去，故人毋讶玉为音。
秋夜
作者：王谊
朝代：明
体裁：五言律诗

独坐芭蕉院，吟诗清夜徂。林空松子落，莲尽藕茎枯。草际萤光湿，巢边鹤影孤。了然心境澈，明月照冰壶。
秋夜思
作者：王谊
朝代：明

北风凄凄寒雁飞，明月皎皎穿罗帷。空闺思妇不能寐，起望明月临清池。清池隐映高台侧，月明正照交河北。锦帐连营梦不同，同心百结空相忆。相忆相思春复秋，月明应在望乡楼。妾心便是交河水，日夜随君向北流。
秋日怀孟熙先生
作者：王谊
朝代：明

倏忽成远别，幽栖仍薜萝。草芳经雨歇，虫响入秋多。夜月柯亭市，凉风镜水波。相期尽一醉，何日重经过。
行路难
作者：王谊
朝代：明
体裁：古风

金鞍宝马霍家儿，骄人意气扬双眉。生来不省读文字，但知游猎誇轻肥。白昼呼鹰出平陆，暮归还向娼楼宿。少年随从多如雨，气势凭陵猛于虎。自怜妻妾能管弦，身把黄金贱如土。君不见石崇金谷逞豪奢，珍珠不惜买名娃。一朝身死家仍灭，空使时人留咏嗟。
谪居后归访钱清陈文达相与酌酒话旧凄然有感翌日赋此却寄
作者：王谊
朝代：明
体裁：七言律诗

廿载辽阳悲窜逐，感君一见故情多。常同幕府谈棋坐，曾向辕门倚剑歌。越国青山愁里望，清江明月梦中过。南归重喜开文会，其奈萧萧鬓雪何。
采莲曲
作者：王谊
朝代：明
体裁：五言绝句

郎骑红叱拨，妾上木兰舟。不及鸳鸯鸟，双飞共白头。
鉴湖
作者：王谊
朝代：明
体裁：诗

春波桥外水连天，一曲桑麻一曲烟。僧磬远闻松寺里，渔家多住柳塘边。云深夏后藏书穴，花艳知章载酒船。回首兰亭今寂寞，流觞空说永和年。
伏龙山
作者：王谏
朝代：明
体裁：七言律诗

高车驷马轻且都，归来耕钓傍江湖。花秥香如舒州稻，桃鳜肥胜松江鲈。东郭每怀独载酒，王门应笑昔吹竽。閒来一枕北窗下，不问从前九折途。
赠幕史粹公罢政归钓鳌台
作者：王谕箴
朝代：明

声誉遥遥表缙绅，几年东浙鹤随人。政归径植陶潜菊，身隐腰宽学士银。丛桂静看秋夜月，一竿闲弄碧江春。独怜吴越苍生眼，日日鳌台望钓轮。
问道宫·其一
作者：王谟
朝代：明
体裁：五言律诗

途中无个事，带雪陟崆峒。俯仰琼花乱，盘旋鸟道通。洞悬群鹤隐，云捲五台空。疑是蓬莱境，还归问道宫。
问道宫·其二
作者：王谟
朝代：明
体裁：五言律诗

泾水源头大，峒山绝陇秦。烟云千里合，花鸟四时新。僧语常含笑，鹤飞几见人。纵观犹看景，何处觅天真。
水仙花
作者：王谷祥
朝代：明

仙卉发璚英，娟娟不染尘。月明江上望，疑是弄珠人。瑶环月下鸣，翠带风中举。胡然洛浦神，胡然汉滨女。
水仙花·其一
作者：王谷祥
朝代：明

仙卉发璚英，娟娟不染尘。月明江上望，疑是弄珠人。
水仙花·其二
作者：王谷祥
朝代：明

瑶环月下鸣，翠带风中举。胡然洛浦神，胡然汉滨女。
玉兰
作者：王谷祥
朝代：明

皎皎玉兰花，不受缁尘垢。莫漫比辛夷，白贲谁能偶。
秋葵
作者：王谷祥
朝代：明

玉儿本来洁，新妆不爱浓。秋风罗袖薄，飘飘若为容。
菊
作者：王谷祥
朝代：明

飒飒金风度，嫣嫣秋色妍。白衣还自至，青女更相怜。
薝卜
作者：王谷祥
朝代：明

六出吐奇葩，风清香自远。树如天竺林，人在瑶华馆。
题石榴
作者：王谷祥
朝代：明

榴房拆锦囊，珊瑚何齿齿。试展画图看，凭将颂多子。
书项王庙壁
作者：王象春
朝代：明

三章既沛秦川雨，入关又纵阿房炬，汉王真龙项王虎。
玉玦三提王不语，鼎上杯羹弃翁姥，项王真龙汉王鼠。
垓下美人泣楚歌，定陶美人泣楚舞，真龙亦鼠虎亦鼠。
再游醴泉寺
作者：王象春
朝代：明
体裁：七言律诗

十年踪迹了无凭，寺有前缘得再登。屋后半枯红叶树，廊西已尽白头僧。如人老石疑能语，过夜寒云结作冰。更约明春三月雨，桃花满涧蹑垂藤。
古意
作者：王象春
朝代：明

绮窗寂莫对花开，闲看残花点碧苔。
花到长门原易落，不干风雨夜重催。
寻醴泉寺旧迹
作者：王象春
朝代：明
体裁：七言律诗

佛日昙云奈老何，残碑世代苦敲磨。殿头宝志身犹活，墙下贞元字未磨。松干不如苔绣古，诗题争似鸟声多。太平渐入兵戈里，神物何神与护呵。
山家
作者：王象春
朝代：明
体裁：七言绝句

山家香穄饱椿芽，雨歇篱傍自种花。割麦绩麻旋剥枣，一年三度坐牛车。
山居
作者：王象春
朝代：明
体裁：七言律诗

云与同閒鹤并孤，嗒然隐几得今吾。敲来石火炊先熟，服久山泉体自癯。隔舍有僧同说梦，抄方无剂可医迂。晓窗岚翠浓于染，自看长松过雨图。
山居
作者：王象春
朝代：明

云与同闲鹤并孤，嗒然隐得几今吾。
敲来石火炊先熟，服久山泉体自臞。
隔舍有僧同说梦，抄方无剂可医迂。
晓窗岚翠浓于染，自看长松过雨图。
山老鸦
作者：王象春
朝代：明
体裁：乐府曲辞

山老鸦，朝东暮还西，过河拾杜梨。日晚腹饱不归去，矰缴已伏河边树。尔腹已饱尔不知，饱人之腹良足悲。
昭君
作者：王象春
朝代：明

朔气茫茫接虏尘，琵琶弹出汉宫春。
未央令夜催歌舞，犹恐君王忆远人。
石城月
作者：王象春
朝代：明
体裁：七言绝句

金陵王气未曾消，水泊秦淮江上潮。月到石头城下好，碧云红树听吹箫。
送友人
作者：王象春
朝代：明
体裁：五言律诗

郭外溪边寺，年来两送行。攀条犹在眼，落叶已无声。忆昔春山色，能轻故国情。好将诗酒约，归问鲁诸生。
咏枣
作者：王象晋
朝代：明

蓐收司契物华新，累累丹苞日可亲。汉帝殿前曾郑重，吕仙亭下诧奇珍。味逾石蜜甜偏永，红迈朱樱色莫伦。怪道仲思名姓著，好同玉李供枫宸。
夏日
作者：王象晋
朝代：明

祝融司令继芳春，四望郊原乐事均。翠浪翻池荷盖绿，黄云布垄麦痕新。榴花焰焰红喷火，葵叶翩翩影应辰。偃仰茂林逃酷暑，呼朋酌酒莫辞频。
种竹
作者：王象晋
朝代：明
体裁：七言绝句

斸取江干老竹根，携归家去长儿孙。他年节劲干霄起，招得丹山彩凤鶱。
缺题
作者：王象晋
朝代：明

翠袖参差瑞色新，棱嶒老干拥祥云。无边生意包涵厚，满腹珠玑取次陈。
缺题
作者：王象晋
朝代：明

蜡祭喧喧土鼓搓，纷纷髦稚拥如波。咏幽恍际周王世，布令行宣青帝和。冰箸迎阳辞碧瓦，梅珠散彩耀繁柯。春光积渐来茅舍，对酒能忘鼓腹歌。
蔷薇
作者：王象晋
朝代：明

满架青龙争鼓奋，几行红粉竞辉光。倏然一阵微飔起，大地氤氲洒异香。争爱浓香一抹红，壅培缔架费人工。何如吉贝东皋上，冬底犹能禦凛风。
蔷薇·其一
作者：王象晋
朝代：明

满架青龙争鼓奋，几行红粉竞辉光。倏然一阵微飔起，大地氤氲洒异香。
蔷薇·其二
作者：王象晋
朝代：明

争爱浓香一抹红，壅培缔架费人工。何如吉贝东皋上，冬底犹能禦凛风。
言志
作者：王象晋
朝代：明
体裁：古风

通籍三十年，息肩犹未得。静中自寻思，永夜劳转侧。来日苦无多，胡不惜筋力。富贵如浮云，百岁犹顷刻。世途多险巇，反覆无终极。何不早挂冠，戚友相亲㥾。西熟课儿孙，东皋艺黍稷。早毕公家赋，早完私家责。浊醪聊适口，粗粝堪供食。八口可无饥，四邻好为德。时而曳杖游，时而曲肱息。一事不萦怀，两耳常�塞。用以怡吾神，徜徉华胥国。
酴醾
作者：王象晋
朝代：明

皓齿舞霓裳，飘飘翠？长。何郎初傅粉，荀令乍薰香。玉蕊休誇白，金沙敢并芳。可怜蜂与蝶，早晚引风狂。
酴醾
作者：王象晋
朝代：明
体裁：五言律诗

皓齿舞霓裳，飘飘翠�长。何郎初傅粉，荀令乍薰香。玉蕊休誇白，金沙敢并芳。可怜蜂与蝶，早晚引风狂。
酴醾
作者：王象晋
朝代：明

皓齿舞霓裳，飘飘翠𢃄长。何郎初傅粉，荀令乍薰香。玉蕊休誇白，金沙敢并芳。可怜蜂与蝶，早晚引风狂。
题荔支
作者：王象晋
朝代：明
体裁：七言绝句

绛袖冰肌画本难，骈肩含笑倚阑干。清霜且莫来相姤，闻道佳人不耐寒。
龙眼
作者：王象晋
朝代：明

来从炎徼登雕俎，满架芳馨总莫逾。崖蜜纵甘终带酢，江瑶虽美未全瑜。骚人赋就芳名远，汉帝移来贝叶敷。较烈侧生应不忝，何缘唤作荔枝奴。何缘唤作荔枝奴，艳冶丰姿百果无。琬液醇和羞沆瀣，金丸玓瓅赛玑珠。好将姑射仙人产，供作瑶池王母需。应共荔丹称伯仲，况兼益智策勋殊。
龙眼·其一
作者：王象晋
朝代：明

来从炎徼登雕俎，满架芳馨总莫逾。崖蜜纵甘终带酢，江瑶虽美未全瑜。骚人赋就芳名远，汉帝移来贝叶敷。较烈侧生应不忝，何缘唤作荔枝奴。
龙眼·其二
作者：王象晋
朝代：明

何缘唤作荔枝奴，艳冶丰姿百果无。琬液醇和羞沆瀣，金丸玓瓅赛玑珠。好将姑射仙人产，供作瑶池王母需。应共荔丹称伯仲，况兼益智策勋殊。
豫让桥
作者：王象艮
朝代：明
体裁：古风

义士负奇节，所重在知己。让也慷慨流，恩仇惟一匕。将以酬智伯，势必危襄子。一往志不返，肯以彼易此。所重者一言，所轻者一死。荒桥至今在，过者犹兴起。立马对斜阳，汤汤听汾水。
雨中登鹿角山宿赵荆石宅
作者：王象艮
朝代：明
体裁：五言律诗

厓古凭空阁，崚嶒石径斑。龙源花外水，鹿角雨中山。幸有心知共，兼逢地主閒。登临无限意，信宿不知还。
贞母阡
作者：王豫
朝代：明
体裁：古风

浩浩巴陵江，虹光贯明月。峨峨清风岭，壁色立积铁。石或有时泐，水或有时竭。卓彼韩王二节妇，齧指题诗迹不灭。纵使字迹有时灭，汗青不磨此贞节。猗哉禹氏生婵娟，节与铁石应同坚。良人与子各离散，母抱幼子身俱坚。哀哀危苦词，吁天天何言。妾生何不辰，薄命凋芳年。妾臂可即断，妾衣不可牵。乌合羝跪彼何人，我独大义报所天。指血仓卒不得书，泪血直欲流成渊。明珠白璧委鱼腹，至今生气犹凛然。呜呼丈夫秉节有如此，身后千年长不死。
雨阻风秀轩欲访堇浦不得却寄
作者：王豫
朝代：明

汉上忆题襟，停桡欲过寻。江乡三日雨，孤客一年心。路暗无来梦，茶香耐苦吟。思君情似水，翻比在家深。
石鼎歌
作者：王贞
朝代：明
体裁：古风

老年落魄犹非昔，破帽遮头谁识得。不知水郭与山村，杖藜到处寻陈迹。清宁仙观柳溪阿，松扉昼掩萦藤萝。玄圣之前石为鼎，藓痕云色何其多。苍烟腾入苍虬口，神气冲天贯牛斗。奕传巩固不知年，断送几人先白首。叹余老眼空摩挲，晕碧重重奈尔何。古往今来成一叹，不须见此复悲歌。
分题得金山晓钟送金瓒归娄东
作者：王贞庆
朝代：明

孤刹天心起，疏钟月下鸣。沉沉催曙色，隐隐带潮声。近渚鸥群散，空林鹤梦惊。扁舟有归客，欹枕不胜情。
春日偕苏一（平）蒋五（忠）沈一（愚）游刘公祠
作者：王贞庆
朝代：明

都城二月春熙熙，寻芳每共幽人期。长干白下总名胜，载酒携琴随所之。今晨乘兴出西郭，花底停骖游古祠。祠宫岧峣白云里，丹青台殿张罘罳。落梅纷纷堕香雪，垂杨冉冉摇金丝。凭高纵目倚栏槛，乾坤清气凝诗脾。从游宾客尽文彦，豪吟谑浪忘吾谁。东海苏公最英俊，掀髯一笑摛雄词。天孙机杼织云锦，五色绚烂含朝曦。淮南蒋生尤敏捷，吐语字字皆新奇。长鲸怒吸海波竭，峥嵘露出珊瑚枝。玉山沈郎更潇洒，芙蓉秋水涵清姿。摩挲石壁写新句，毫端墨汁光淋漓。呼儿洗盏罄余兴，醉来不觉乌巾欹。飞光百岁犹瞬息，人生行乐须及时。树林阴翳鸟声杂，斜晖又驻西山陲。马蹄归去踏芳草，风流不减高阳池。
清明日写怀
作者：王贞庆
朝代：明

地僻长时少送迎，坐看春色又清明。传家旧物青毡在，处世中年白发生。杨柳东风犹料峭，杏花疏雨半阴晴。塞翁得失何须论，且共沙鸥暂结盟。
送沈崆峒归玉峰
作者：王贞庆
朝代：明
体裁：古风

客从东吴来，暂向京华住。看遍京华春，更忆东吴去。秦淮桥头烟柳青，执手临歧别恨生。扁舟后夜知何处，月色江声无限情。
陈公台
作者：王贯贤
朝代：明
体裁：七言绝句

我生好古恨生迟，不见先生佐邑时。唯有高台今尚在，悠悠长系后人思。
海啸
作者：王贵一
朝代：明
体裁：古风

阳侯逞一怒，突兀千丈波。江豚拜鲸浪，奋激吹盘涡。珠湖风雨疾，水立如山坡。白气淼银汉，怪鳄曾未过。海若复大啸，沉没万灶鹾。阳山注釜底，决排势滂沱。高岸尽为谷，平田无寸禾。登陴俯廛井，栋宇浮中河。大舸若飘瓦，渔艇如飞蛾。日落水摇动，枕席亲蚌螺。鼋鼍近喷薄，星斗相荡摩。斯须坠深泽，填壑哀如何。天门远万里，府檄愁催科。唐尧轸方割，宇内咸太和。
美陇滩
作者：王赋
朝代：明

二十年前叹陆沉，今朝复聚此林阴。苔迷乱石行踪莽，水落高滩钓处深。隔叶野花供笑语，认人妖鸟怪儒襟。相逢且饮樽前酒，莫向江蓠吊古今。
点绛唇
作者：王赛玉
朝代：明
体裁：词

水院妆残，桐阴满地新凉夜。湘帘轻下，墙角疏更打。渐近黄昏，明月移花榭。愁偏惹，佩环休卸，绣鸭熏香麝。
文笔峰
作者：王赞襄
朝代：明

一峰屹立万山低，造化生成笔一枝。锐颖常沾雨露泽，光芒直射斗牛墟。江山北去呈文字，海岛南来作砚池。对此挥毫轻借力，青云独步到天衢。
登邑东楼歌
作者：王赞襄
朝代：明

登高佳节上高楼，步步高登楼上头。万里云霄通眼望，四方风气一腔收。天连海国偏多景，人趁时光好豁游。矗矗新城增伟观，溶溶秋水映林邱。愿得天高卑也听，为我馀黎苏百病。愿得山高泉也流，为我农时庆有收。堂高惟愿清风爽，红尘不到通清赏。城高惟愿国威张，沧海鲸波永不扬。振步登楼万古豪，从此皋夔相接迹，凤池之上乐陶陶。
咏史·诸葛诞
作者：王起隆
朝代：明
体裁：古风

诸葛事三国，蜀龙吴也虎。在魏以犬嘲，犬亦卫其主。五马应腾槽，淮南困孤旅。帐士血流渠，无一善逃死。滔滔犬绝稀，吊古泪如雨。
张渚归舟
作者：王超
朝代：明

落日半帆收，张溪古渡头。花明汀树雪，香冷渚莲秋。碧浪摇樯影，青山枕舵楼。曾知风景好，记此一停舟。
游南岳
作者：王超
朝代：明

南岳禅宫林木稠，肩舆此日试追游。山僧漫见客来喜，啼鸟不知春去愁。封禅碑残苔藓合，洗肠池在石泉幽。此行未尽登临兴，又逐归云度岭头。
金鹅峰
作者：王超
朝代：明

金鹅秋色净尘氛，每忆登临赋夕曛。一径曲通琼岛上，两峰高并翠屏分。禅宫远近皆红叶，鸟路苍茫半白云。许我结茅曾有约，山灵不必重移文。
丁亥中秋
作者：王越
朝代：明

瑟瑟西风吹雨晴，可怜佳节在边城。百年人有几时健，一岁月无今夜明。鲁酒为谁浇战骨，商歌空自怨和盟。睢阳已死汾阳老，羞对儿曹说用兵。
与李布政彦硕冯佥宪景阳对酌
作者：王越
朝代：明

相逢无奈又离群，樽酒休辞饮几巡。自笑年来尝送客，不知身是未归人。马嘶落日青山暮，雁度西风白草新。别恨十分留一半，三分黄叶二分尘。
东园闻莺
作者：王越
朝代：明

草色遥分一径斜，竹篱茅舍是谁家。树头听得黄鹂语，恰似嗔人折杏花。
东寺寒泉
作者：王越
朝代：明

一曲清泉绕寺流，老怀应共此泉幽。吟乘雨气清诗骨，醉吸冰花涤酒愁。天巧凿开云窟冷，地灵分出海门秋。饮牛洗耳浑閒事，留与征人照白头。
中秋对月用孟浩然韵
作者：王越
朝代：明

明月下空庭，清光寒不湿。褰帘坐未久，忽见飞萤入。客怀寂无聊，何处砧声急。对酒不成吟，起向西风立。
中秋无月
作者：王越
朝代：明

年年遇着中秋节，活计虽贫强自欢。不似今年贫得甚，倚栏无个月明看。
丰乐河
作者：王越
朝代：明

郢北鄢南土脉肥，人家老不识年饥。蹇驴驮醉斜阳外，知是秋成赛社归。
九月九日夜兀坐诵潘邠老满城风雨近重阳之句因为韵赋
作者：王越
朝代：明

天涯归思浩无穷，夜夜家山客梦中。何似今宵眠不得，一庭黄叶闹秋风。
偶出
作者：王越
朝代：明

客况久岑寂，薄言试春游。草色漫成绿，野塘新水流。閒云自来往，落日山光幽。时景不待人，中有千古愁。古人去不返，今人空白头。兹怀眇难语，惆怅归未休。
华清池
作者：王越
朝代：明

造化融春几许年，人间留此一泓泉。山灵不纳藏冰室，地脉应通浴日渊。香雾笼晴含御气，凝脂流恨带胡膻。至今多少探汤手，笑指当时种玉莲。
吉祥寺
作者：王越
朝代：明

石鼎烟消午漏迟，閒情偏与静相宜。老僧斜枕松根卧，云去云来总不知。
吉祥寺薛宪副拈出韵
作者：王越
朝代：明

竹声清与鸟声兼，花影重重转过帘。更是隔溪山顶上，白云如笠半垂檐。
同唐佥宪游吉祥寺
作者：王越
朝代：明

一湾流水白云乡，万叠云笼紫翠房。石鼎谩煎茶味苦，竹炉閒煮菜根香。世间山静寺亦静，天下人忙僧不忙。微雨乍晴风日暖，绿阴深处鸟声长。
同赵伯颗游山
作者：王越
朝代：明

游遍南山与北山，酒杯难尽故人欢。十年夜雨论心易，千里春风会面难。远路野花将子落，隔林啼鸟欲声乾。浮丘更有无穷景，何日重来仔细看。
和显章宋公马嵬坡韵
作者：王越
朝代：明

妖血流红古道傍，翠华西幸悔淫荒。凄凉旧事空尘梦，冷落残魂送夕阳。自昔玉颜多贾祸，至今黄土尚馀香。锦绷绣袜休深咎，廊庙非才更可伤。
和游卫水韵
作者：王越
朝代：明

管弦声里泛仙舟，笑引壶觞倚舵楼。拖碎白云鱼网去，挂残红日酒旗收。閒鸥睡起沙头立，落叶飞来水面浮。不是不归归未得，许多诗景苦相留。
和邹克清韵
作者：王越
朝代：明

老来无复梦周公，醉后衰颜借酒红。金缕且听新乐府，铁衣休话旧军功。年年天上月长好，岁岁世间人不同。万事穷通皆有命，到头谁拙与谁工。
和邹克清韵
作者：王越
朝代：明

閒临流水静看山，树底飞云手可攀。绿野旧开田二顷，黄芽新盖屋三间。春残花径何曾扫，月落柴门尚未关。有酒便当呼一醉，青铜无处觅朱颜。
和陈学士送李天官韵
作者：王越
朝代：明

上林无事借春辉，到处青山可采薇。仕宦得閒方是贵，世途虽好不如归。未为霖雨云先出，才脱樊笼凤已飞。我亦年来思故国，几多时事与心违。
咏牡丹
作者：王越
朝代：明

看花曾醉上林春，梦里光阴记不真。今日穷途头似雪，好花都属少年人。
四皓围棋
作者：王越
朝代：明

暴楚强秦一局收，那应末着更安刘。就中诸吕真勍敌，赖得傍观有绛侯。
回山王母宫
作者：王越
朝代：明

回山寂寞翠华遥，上有仙宫接绛霄。渺渺西池在何许，行人犹自说前朝。
夜坐
作者：王越
朝代：明

感昔怀今坐夜深，悠悠身世任浮沉。三缄已锢金人口，百鍊难销铁汉心。春瓮有天藏酒圣，草堂无地著书淫。不知谁是钟期耳，乘月时来一赏音。
奏凯
作者：王越
朝代：明

犬戎巢穴一时平，手挽银河洗甲兵。回首狼烽无处觅，只留寒月照边城。
宋玉石
作者：王越
朝代：明

楚山一片石，可爱欲何如。醉卧宜醒酒，閒凭好看书。晚惭陪五客，早喜识三闾。零落今安在，长吟恨有馀。
寄王司马公度
作者：王越
朝代：明

坎止流行总付天，功名何用苦忧煎。樽中有酒宜欢饮，世上无人再少年。六国竟销苏子印，万金空铸邓通钱。悠悠世事俱成梦，但得清闲即是仙。
寄王宗贯冢宰
作者：王越
朝代：明

谪居古郢两年多，往事伤心可奈何。正是贾生方忌器，不知曾母已投梭。闰年我值黄杨厄，下里谁听《白雪》歌。寄与同年老冢宰，平生才气半消磨。
小亭杂咏三首
作者：王越
朝代：明

草屋压云低，催诗雨满畦。傍墙缘土狗，隔水叫田鸡。山逼岚光重，门幽草色齐。东风吹不起，香浸落花泥。小园通曲径，野趣浩无涯。藜杖分开草，芒鞋印破沙。一声送春鸟，千片舞风花。坐久诗喉渴，呼童旋煮茶。心閒尘虑少，耳静市声稀。连日雨初霁，满天云正飞。树低行碍笠，苔厚坐沾衣。徙倚无穷思，斜阳倦鸟归。
小亭杂咏三首·其一
作者：王越
朝代：明

草屋压云低，催诗雨满畦。傍墙缘土狗，隔水叫田鸡。山逼岚光重，门幽草色齐。东风吹不起，香浸落花泥。
小亭杂咏三首·其三
作者：王越
朝代：明

心閒尘虑少，耳静市声稀。连日雨初霁，满天云正飞。树低行碍笠，苔厚坐沾衣。徙倚无穷思，斜阳倦鸟归。
小亭杂咏三首·其二
作者：王越
朝代：明

小园通曲径，野趣浩无涯。藜杖分开草，芒鞋印破沙。一声送春鸟，千片舞风花。坐久诗喉渴，呼童旋煮茶。
小画
作者：王越
朝代：明

满屋閒云一径苔，眼前无处着尘埃。隔溪小犬惊休吠，应是渔翁送酒来。
小金山
作者：王越
朝代：明

晚钟孤寺背斜曛，草径閒随曲径分。一水尽头僧钓月，万松深处鹤巢云。花心已谢春将老，山影初圆日未曛。马首紫藤吹不断，满怀诗思乱纷纷。
平远亭
作者：王越
朝代：明

城上翛然结数椽，登临正值雨晴天。不知老眼宽多少，一点青山小似拳。
懒出
作者：王越
朝代：明

老去鬓如丝，东风知不知。新年多病酒，元夜欠题诗。犀首本非智，虎头真是痴。偶然开醉眼，春意上花枝。
扇面小景
作者：王越
朝代：明

放鹤庭前木叶稀，修琴人去几时归。山中无处着尘土，流水满溪云乱飞。
拍板
作者：王越
朝代：明

有声无字耳通神，六片红牙万种春。可惜杨环差一拍，东风吹入马嵬尘。
挽林都宪尊公
作者：王越
朝代：明

五转儒官四十年，老来归隐向林泉。盖间茅屋留云住，扫片松阴借鹤眠。炊黍忽成身后梦，买山虚费杖头钱。郎君鹄立青霄上，分得恩波及墓田。
春寒
作者：王越
朝代：明

二月边城雪尚飞，年年草色见春迟。不知上苑新桃李，开到东风第几枝。
春晓
作者：王越
朝代：明

晓起思依依，问春春欲归。酒嫌杯底浅，花恨树头稀。见客犬忽吠，避人莺乱飞。醉呼童子去，掩上小柴扉。
晚翠轩枇杷
作者：王越
朝代：明

轩前翠树凌秋风，翠色飞入轩之中。固非先零之蒲柳，亦岂早彫之梧桐。奇材乃是卢家果，碧玉枝头琢成颗。清气吹寒上画屏，隔窗影乱香云朵。霜花染作黄金丸，饮馀酒渴诗喉乾。醉拍栏干饱风味，笑杀世间梅子酸。晚翠迟迟犹晚节，吾儒对此心如铁。还当洗眼看苍松，岁暮空山卧冰雪。
朱门
作者：王越
朝代：明

闻说朱门夜半开，楚王时唤莫愁来。于今满地皆荆棘，野鸟不啼人自哀。
村乐
作者：王越
朝代：明

爱饮村醪懒赋诗，此中真趣有谁知。教成白鹤如人舞，买个黄牛当马骑。除草涧边春意足，衔云洞口夕阳迟。吟成独坐空庭久，正是纱窗月上时。
杨白花
作者：王越
朝代：明

杨白花，别来久一杯，空负花前酒。东风吹去落谁家，江北江南重回首。杨白花，今在否，春色无情燕无偶。水远山长归不归，离魂化作临歧柳。
梅仙台
作者：王越
朝代：明

居摄金縢不可论，先生名迹至今存。此台不为神仙筑，要望南阳白水村。
榆林送武靖侯赵公还京
作者：王越
朝代：明

古人一日别，常怀千里思。况在天之涯，而与君相离。风寒岁云暮，夜永鸡鸣迟。悠悠行路难，苦乐心自知。人生如浮云，聚散安可期。君归日以远，我归当何时。岂不念乡国，顾此王事縻。霜月满孤城，照见游子悲。
次吴仪宾韵
作者：王越
朝代：明

醉袅吟鞭自唱酬，不知何处有离愁。数声啼鸟雨初霁，云影满溪春水流。
次尹同仁冢宰韵
作者：王越
朝代：明

世事真如天上云，白衣苍犬转头新。西施不笑东施丑，北阮空嫌南阮贫。酒到醉时休劝客，棋当胜处且饶人。落花满院莺声巧，又是门阑一度春。
次希闻上人韵寄许节之
作者：王越
朝代：明

记得临岐折柳枝，人生难会易分离。夜长剩有思君梦，路远都无寄我诗。满院落花春去早，一帘斜日燕归迟。区区功业成何用，赢得閒愁上两眉。
次林员外新店驿壁间三首
作者：王越
朝代：明

谏书佛骨表，滇海即潮州。正气三千丈，斯文第一流。故交无客送，公道有人留。慨想逢迎辈，闻风死亦羞。漫漫南去路，随处纪山川。齐鲁云连树，秦淮水接天。乌栖吴苑月，人牧楚陵烟。莫道交州远，姚安已近边。道经新店驿，梦落楚山中。王化虽无外，乡音较不同。石屏清入画，水镜净涵空。回首南天远，三呼祝圣躬。
次林员外新店驿壁间三首·其一
作者：王越
朝代：明

谏书佛骨表，滇海即潮州。正气三千丈，斯文第一流。故交无客送，公道有人留。慨想逢迎辈，闻风死亦羞。
次林员外新店驿壁间三首·其三
作者：王越
朝代：明

道经新店驿，梦落楚山中。王化虽无外，乡音较不同。石屏清入画，水镜净涵空。回首南天远，三呼祝圣躬。
次林员外新店驿壁间三首·其二
作者：王越
朝代：明

漫漫南去路，随处纪山川。齐鲁云连树，秦淮水接天。乌栖吴苑月，人牧楚陵烟。莫道交州远，姚安已近边。
次许先生草亭韵
作者：王越
朝代：明

绿浃浓云压树低，唫魂清入画图迷。群蜂酿蜜争输课，一鹤将雏恣啄泥。刘向昔居天禄阁，杜陵今住浣花溪。诗成几度无人和，閒就芙蓉叶上题。风静疏帘落絮低，雨晴香径绿阴迷。虎须半露蒲穿石，龙角全舒笋透泥。东面树连西面树，南头溪灌北头溪。更怜野鸟春声巧，似把山童小字题。
次许先生草亭韵·其一
作者：王越
朝代：明

绿浃浓云压树低，唫魂清入画图迷。群蜂酿蜜争输课，一鹤将雏恣啄泥。刘向昔居天禄阁，杜陵今住浣花溪。诗成几度无人和，閒就芙蓉叶上题。
次许先生草亭韵·其二
作者：王越
朝代：明

风静疏帘落絮低，雨晴香径绿阴迷。虎须半露蒲穿石，龙角全舒笋透泥。东面树连西面树，南头溪灌北头溪。更怜野鸟春声巧，似把山童小字题。
次许先生见寄韵
作者：王越
朝代：明

休官深幸太平年，家在东山汶水边。十里春阴饶草树，一庭秋色半云烟。閒㩦白鹤随诗社，尽把黄金鬻义田。遥忆归荣堂上酒，墙东二老酿谁先。
次许先生见寄韵
作者：王越
朝代：明
体裁：七言律诗

休官深幸太平年，家在东山汶水边。十里春阴饶草树，一庭秋色半云烟。閒携白鹤随诗社，尽把黄金鬻义田。遥忆归荣堂上酒，墙东二老酿谁先。
次许先生韵
作者：王越
朝代：明

十里清风舞桧杉，先生高卧白云岩。苔生石上嗔人扫，花落门前许燕衔。自古养生惟一致，于今处世务三缄。老来会得閒滋味，咀嚼方知蔗境甜。
次赵广文韵
作者：王越
朝代：明

欲问黄花借落英，老从篱下避虚名。可怜世态如云变，安得人心似水平。终日遣怀唯仗酒，几年绝口不谈兵。溪山只在衡门外，嬴得清闲了此生。
次韩贯道亚参寅延寺韵
作者：王越
朝代：明

禅关临古道，使节几经过。僧涴溪头竹，樵扳石上萝。妙山原自好，佳句不须多。人境俱忘处，披云一啸歌。
次韵
作者：王越
朝代：明

小园风景浩无边，都在斜阳柳影前。榴火带风红满地，草烟和雨碧连天。鹊遗巢去鸠争入，蛛曳丝来蝶倒悬。只恐醉时情兴没，预先分付与吟笺。
次韵答马大理天禄
作者：王越
朝代：明

几经破虏战场中，回首微劳总是空。乐水我常惭智者，移山谁不笑愚公。闲来爱饮三杯酒，老去羞谈两石弓。虚负圣恩无以报，葛衣何敢怨凄风。
次马执之韵
作者：王越
朝代：明

藜羹黍酒腹便便，老向丘园过几年。莫笑买牛新学稼，也曾骑马旧巡边。一湾流水门前绕，两度閒云树底眠。更有晚来堪画处，白鸥飞上钓鱼船。
水帘飞雪
作者：王越
朝代：明

飒飒银河一片秋，石梁飞溅浪花浮。水神扫雪风为帚，山鬼掀帘月当钩。玉屑散将何处去，镜光拖下几时收。莫言此景清如画，中有龙沙万里愁。
浪淘沙
作者：王越
朝代：明

远水接天浮，渺渺扁舟。去时花雨送春愁。今日归来黄叶闹，又是深秋。聚散两悠悠，白了人头。片帆飞影下中流。载得古今多少恨，都付沙鸥。
游城东
作者：王越
朝代：明

才上肩舆便有诗，石门城外暮春时。东风似解游人意，留得残红一两枝。
游灵岩寺
作者：王越
朝代：明

前峰俯伏如象卧，后岩蹲踞如狮坐。东南朝拱朗公山，路接鸡鸣寨下过。中间掩映梵王宫，五花宝殿高玲珑。石门深锁观音洞，峭壁斜生摩顶松。松枝遥指天门树，老禅创始开山处。面前涌出甘露泉，流浆香积厨房去。香积厨中杖锡泉，黄龙白鹤相通连。又添平岸池头水，净洗菩提种福田。一重流水一重竹，竹编尽是山僧屋。上方下界知几重，银杏红椒满空谷。山僧汲水煮新茶，茶罢焚香看佛牙。莫言此事为虚诞，请君更问铁袈裟。
游紫金山
作者：王越
朝代：明

退休赢得老来閒，跳出浮生梦觉关。镜影地涵三处水，玉痕天凿两重山。白云为我供诗兴，红叶欺人上醉颜。自笑平生如倦鸟，随风飞去又飞还。
烟雨万竿图为松陵曹少诚作
作者：王越
朝代：明

潇潇南下路漫漫，薄暮归来倚棹看。疏雨淡烟秋一片，满江飞翠湿衣寒。
独坐感怀
作者：王越
朝代：明

倚遍曲阑愁似海，满庭风雨昼冥冥。呼门有客怜孤注，竞醉无人问独醒。离恨春随芳草绿，归心暮入远山青。旧时学得幽兰操，弹与钟期一段听。
王都阃扇面
作者：王越
朝代：明

晚归披得一蓑烟，寂寂閒云锁钓船。却恐风吹过溪去，沙头惊起白鸥眠。东风吹梦过江南，小促飞觞拥笑谈。莫怪玉人歌未了，满庭花雨正春酣。
王都阃扇面·其一
作者：王越
朝代：明

晚归披得一蓑烟，寂寂閒云锁钓船。却恐风吹过溪去，沙头惊起白鸥眠。
王都阃扇面·其二
作者：王越
朝代：明

东风吹梦过江南，小促飞觞拥笑谈。莫怪玉人歌未了，满庭花雨正春酣。
玺庵为沈介轩赋
作者：王越
朝代：明

扶桑叶老玉窝新，不似黄金箔上身。四壁有光留片月，一丝无罅入纤尘。醉酣柳絮天涯梦，香暖梅花帐底春。机事息来还自笑，白头多少未闲人。
甘露寺
作者：王越
朝代：明
体裁：五言律诗

扪萝临绝顶，寂静已忘形。水影无边白，山光不断青。猿啼松外嶂，鹭宿柳边汀。老衲降龙处，幽然一小庭。
登伾山
作者：王越
朝代：明

大伾山上登高望，景入新秋分外奇。哺子燕衔禾穗米，补巢鸦折树头枝。雨添野水连天远，风约閒云出岫迟。醉眼模糊看不尽，石屏高处为题诗。
登大同角楼次刘草窗韵
作者：王越
朝代：明

彩云飞过几层檐，楼上人呼酒载添。半壁夕阳红影瘦，一钩山色翠眉纤。我非能画王摩诘，谁是先忧范仲淹。遥想滕王旧时閤，潇潇暮雨捲珠帘。
登泰山二首
作者：王越
朝代：明

朝登泰岳望蓬莱，晚带斜阳兴未回。一路草香都是药，千林树老尽生苔。浮云似水流将去，怪石如人立起来。几度叮咛与童仆，等閒休上舍身台。万重烟树万重云，今古巍巍势自尊。四面好山朝日观，一溪流水落天门。我惭作记非王勃，人说题诗有许浑。回首忽惊归路晚，满身清影月黄昏。
登泰山二首·其一
作者：王越
朝代：明

朝登泰岳望蓬莱，晚带斜阳兴未回。一路草香都是药，千林树老尽生苔。浮云似水流将去，怪石如人立起来。几度叮咛与童仆，等閒休上舍身台。
登泰山二首·其二
作者：王越
朝代：明

万重烟树万重云，今古巍巍势自尊。四面好山朝日观，一溪流水落天门。我惭作记非王勃，人说题诗有许浑。回首忽惊归路晚，满身清影月黄昏。
白秀才小扇景
作者：王越
朝代：明

水云堆里小楼台，石径无尘长绿苔。何处幽人特相访，两舟撑入柳阴来。
白雪楼
作者：王越
朝代：明

古郢城边秋草深，我来无处觅知音。朱帘画栋俱尘土，千载谁传宋玉心。
竟陵故城
作者：王越
朝代：明

荒城遗迹在，眺望欲沾巾。旧冢连新冢，今人杂古人。断碑多作础，枯木尽为薪。回首东风路，年年草自春。
端午
作者：王越
朝代：明

角黍堆盘酒满壶，喜逢佳节泛菖蒲。门高不碍齐公子，江阔难寻楚大夫。昔荷圣恩颁彩扇，今随乡俗佩灵符。豪华争剪寒皋舌，谁向丹山问凤雏。
竹
作者：王越
朝代：明

湘妃分翠满苍梧，管领春风叫鹧鸪。我欲放舟閒载酒，紫箫吹过洞庭湖。
红山西照
作者：王越
朝代：明

红山高占夕阳多，此景穷边有几何。天未补时曾炼石，日将沉处谩挥戈。花从火树光中落，鸟向丹霞影里过。好幅画图牛背上，晚风横笛牧儿歌。
自咏
作者：王越
朝代：明

小园祗隔市廛东，六月凉生四面风。地阔尽容芳草绿，墙低不碍夕阳红。鸟呼鸟唤声相似，人醉人醒趣不同。自是文章真率会，凭谁写入画图中。
自咏
作者：王越
朝代：明

自叹儒官拜将官，谈兵容易用兵难。世间惟有征夫苦，天下无如边地寒。发为胡笳吹作雪，心经烽火炼成丹。朝廷公道明如日，俯仰无惭处处安。
蒙顶石花茶
作者：王越
朝代：明

闻道蒙山风味嘉，洞天深处饱烟霞。冰绡碎剪先春叶，石髓香粘绝品花。蟹眼不须煎活水，酪奴何敢斗新芽。若教陆羽持公论，当是人间第一茶。
蜀中送赵伯颙还广阳
作者：王越
朝代：明

濯锦江头酒一觞，孤舟烟雨渺茫茫。离情好似江头水，一路随君到广阳。
蜀中送项斯诚同年回京
作者：王越
朝代：明
体裁：七言律诗

白发慈亲七十馀，不知消息近何如。老来赖我供汤药，别后凭谁奉板舆。旅馆夜长频有梦，故乡路远久无书。君归正向门前过，为报平安莫倚闾。
行路难
作者：王越
朝代：明

北人快骑马，南人快使船。马蹶太行上，舟覆瞿塘前。争如山翁煖土炕，不怕高山与风浪。
袁安卧雪
作者：王越
朝代：明

卧雪丰姿入画清，当时令尹亦多情。于今纵有袁安在，雪里谁来问死生。
襄阳怀古
作者：王越
朝代：明

衰柳斜阳古大堤，秋风禾黍习家池。小儿不唱拦街曲，过客犹寻堕泪碑。左传注成元凯癖，唐音刻尽浩然诗。兴亡多少伤心事，惟有襄山汉水知。
西亭杂咏
作者：王越
朝代：明

晓窗初睡起，扶杖竹篱东。鸟迹真如篆，虫形曲似弓。草痕输嫩绿，花办堕残红。一幅天然画，吟翁指点中。
西渡
作者：王越
朝代：明

桃花渡近莫愁村，不似刘家妒妇津。薄暮雨寒催鼓棹，隔江应有未归人。
诗送友人周宗大
作者：王越
朝代：明

霜月照孤鸿，春堂语双燕。别来今几年，偶尔复相见。相见浑疑梦寐中，故交话旧情无穷。欢情极兮忽长啸，满天飒飒生清风。可怜相见未能久，无奈匆匆又分手。临岐把袂且谈诗，宁用寻常一杯酒。
谢安图
作者：王越
朝代：明

高卧东山岁月多，放情声妓欲如何。后来始为苍生起，却听桓伊席上歌。
赠朱都宪巡抚甘州
作者：王越
朝代：明

天涯喜遇旧知音，琴上无弦趣自深。醉挹云山供小酌，笑呼风月入豪吟。十年不作还家梦，一饭难忘报国心。闻道酒泉忧旱久，墨池春水是甘霖。
走笔送谢大参
作者：王越
朝代：明

捲地风寒声冽冽，夜深吹落关山雪。夫君何事远相过，一片冰花冻髯结。便呼斗酒浇离肠，谈笑气吞胡海热。三十年来契阔情，无端又作匆匆别。屈指长安多故人，见君应问天涯客。为言两鬓已婆娑，独有此心犹似铁。吁嗟我老不足怜，塞上征夫泪成血。
趵突泉
作者：王越
朝代：明

一泓清气涌波澜，几度曾于醉里看。玉杵乱舂珠颗碎，冰壶倒浸雪花寒。龙吹海末潮声急，鬼刳山根石眼宽。谁为苍生作霖雨，天瓢㩦取上云端。
趵突泉
作者：王越
朝代：明
体裁：七言律诗

一泓清气涌波澜，几度曾于醉里看。玉杵乱舂珠颗碎，冰壶倒浸雪花寒。龙吹海末潮声急，鬼刳山根石眼宽。谁为苍生作霖雨，天瓢携取上云端。
过回中山
作者：王越
朝代：明

回中山下暂停鞭，俯仰遗宫独怅然。王母若曾亲见帝，武皇应是早登仙。世间味有长生果，天下人无不死年。寂寥茂陵陵上土，春风依旧草芊芊。
过寺吟景
作者：王越
朝代：明

桥边流水屋头山，杨柳阴阴昼掩关。除却寺中无处静，不知僧外有谁閒。软红香土云遮断，新绿苔痕雨送还。记得旧游经此地，醉吟身在画图间。
过红石山
作者：王越
朝代：明

冬来天气正严凝，红石山高策马登。风向眼中吹出泪，霜沾须上冻成冰。平胡岂止如擒虎，用将何须似养鹰。记得去年经此地，铁衣流汗苦炎蒸。
送李世望
作者：王越
朝代：明

相逢何事复相违，樽酒长亭对夕晖。北去怜君归路远，南来嗟我故人稀。鸟离绿树林无伴，云卧青山石有衣。正值麦秋风景好，马头吟遍到京畿。
送许节之还宁阳
作者：王越
朝代：明

泺源门外东风暖，嫩染鹅黄柳丝短。小雨乍晴香雾消，莺声满树清如筦。感时又度一番春，年去年来频送人。不觉朱颜镜中老，春光又逐少年新。世路悠悠祇如此，眼中谁是奇男子。若将杯酒比离情，深似大明湖里水。多君思我我思君，那忍相逢手更分。归到宁阳花正发，彩衣舞破东山云。
送邢先生代作
作者：王越
朝代：明

野岸平芜接暮烟，离人初上卫河船。沽来酒薄难成醉，钓得鱼多不用钱。云破月移沙际树，萍开风动水中天。吟馀斜日孤帆外，閒听渔歌自在眠。
送陈宗理
作者：王越
朝代：明

去年别我出神州，此日君行我复留。客路有期空聚散，宦游无计自沉浮。江声月色孤舟夜，枫叶芦花两岸秋。别后五云宫阙晓，相思多在凤池头。
酒酣赠海静之
作者：王越
朝代：明

我放歌，君进酒，酒到莫停手。聊宽锦绣肠，小试谈天口。一饮三百杯，再饮五六斗。胸中不平气，散作风雷吼。此是宜城令尹海静之，曾在玉皇殿前走。君进酒，听我歌，等閒莫负金叵罗。閒日少，忙日多，古来豪杰俱消磨。百岁光阴一掷梭，人生不饮将如何。
酷暑
作者：王越
朝代：明

祝融鞭起火龙怒，赤尾摇空扫云雾。海波万丈煎欲乾，五岳查滓碎如蠹。徙薪移突竟无功，烂额焦头肯相顾。封姨忍气莫敢嘘，阿香停车莫敢度。玉皇深拱九霄宫，此患如何犹不悟。昨日我从天上来，便欲还从天上去。去时直造玉皇前，伏愿倾心细陈诉。愿驱祝融鞭火龙，好把阴阳再调护。我归奚用借天瓢，手挽银河颠倒注。洗清寰宇息风烟，大使苍生蒙雨露。
金台别意
作者：王越
朝代：明

黄金台上西风起，白雁叫霜天似水。风外埙篪吹别离，一声散入秋云里。璞玉浑金好弟兄，闽南奎璧两星明。阿兄大力抗嵩华，简拔人物司铨衡。弟居湖海享清福，万里来同姜被宿。赢得世间无事官，神仙不食朝廷禄。归思吟情搅肺肝，醉呼斗酒催征鞍。小窗后夜听春雨，唤醒紫荆花梦寒。
金瓶牡丹
作者：王越
朝代：明

万岁山前春雨寒，五侯亭馆倚雕栏。莫轻今日穷途眼，曾向金瓶赏牡丹。
金雀花
作者：王越
朝代：明
体裁：古风

侯门爱金雀，金雀颜色好。化作枝上花，凌春独开早。冶游亭馆多，芳容等閒老。东风一飘零，不及涧边草。
长安怀古
作者：王越
朝代：明

渭水桥边独倚栏，望中原是古长安。斩蛇赤帝留神剑，堕泪铜仙泣露盘。宫锦为帆天外落，霓裳成队月中看。不堪回首风尘后，北斗城荒雁塔寒。
闰九月九日榆林写怀
作者：王越
朝代：明

风烟漠漠树苍苍，节序惊心倍感伤。百岁几回经闰月，一年两度见重阳。菊于秋后那堪折，鸿去霜深更自忙。无恨幽怀唫不得，冰天霜冷角声长。
雁塔
作者：王越
朝代：明

慈恩古塔一閒登，瘗鹤铭亡问寺僧。旧壁编题唐进士，远烟多见汉原陵。感怀已寄无穷事，纵目还须最上层。不省风铃缘底语，至今谁是佛图澄。
题十样锦草
作者：王越
朝代：明

睢阳坟上雨潇潇，千古徒怜百战劳。魂魄化为原上草，犹穿十样锦征袍。
题祖庵
作者：王越
朝代：明

终南万叠此中赊，金碧楼台绚紫霞。阿母许传青鸟信，仙人来自玉皇家。云间鸡犬迎游客，雨后儿童扫落花。世事不干黄鹤梦，酒醒犹未熟胡麻。
题蠲上人画
作者：王越
朝代：明

好山万仞高插空，群峰并列青芙蓉。大峰突兀如盘龙，小峰箕踞如蹲熊。峰头杂树乱如草，凌霄独立苍苍松。松南小径通幽谷，谷口翛翛数椽屋。疏篱影射夕阳红，虚牖光摇流水绿。山中屋贮山中云，山中云卧山中人。山中之人爱明月，梦想清光眠不得。起来行过曲栏干，石上呼童扫残叶。清风两袖吹欲飞，瓦鼎时烧紫檀屑。举头窃语问嫦娥，尔好叮咛为侬说。玄霜舂粉几宵残，霓裳舞破何时彻。夜寒语罢寂无闻，但见满天秋露白。露华零落天将晓，转听嫦娥声悄悄。胸中别有一般情，紫云恒注炉烟袅。
马宪副画
作者：王越
朝代：明

襟怀还比楚山高，一路风霜属宪曹。枥下久知淹骥足，不知谁是九方皋。
骊山怀古
作者：王越
朝代：明

寂寂骊山锁夕晖，我来不觉泪沾衣。幽王烽火娱褒姒，唐帝温泉浴贵妃。芳草有情空自老，落花无语为谁飞。春来绣岭多啼鸟，似对行人说是非。
鹦鹉
作者：王越
朝代：明

花落梨园宿雨晴，东风枝上梦初醒。雪衣娘子调新谱，学得霓裳第几声。
七夕
作者：王跂
朝代：明

悠悠湘竹断娥皇，漠漠巫云待楚襄。泪尽便成千古别，情深堪待一年长。九枝灯焰侵微月，七孔针囊解暗香。空拟乘槎问消息，黄河无影到衡阳。
七月十六
作者：王跂
朝代：明

归眠秋寺钟，露气扑晴空。丛翠安圆月，茎朱抗细风。翻翻迁树鸟，唧唧傍灯虫。坐想前年夜，清江泊钓篷。
上巳日园梅始盛开
作者：王跂
朝代：明

此日常年桃李开，冰蕤初发见溪梅。也知清好鹭鸶伴，要等风流燕子来。待月闲情但孤飒，下风小立每迟回。落英正想孤山道，一尺裙腰厚处埋。
九江城外二绝句
作者：王跂
朝代：明

百花亭畔梅全发，五柳门前草不凋。贾舶分风两头去，渡船双桨一人摇。水禽踏浪飞还走，涧草衔花腊已春。潮近长沙卑湿地，斜阳万里起层阴。
九江城外二绝句·其一
作者：王跂
朝代：明

百花亭畔梅全发，五柳门前草不凋。贾舶分风两头去，渡船双桨一人摇。
九江城外二绝句·其二
作者：王跂
朝代：明

水禽踏浪飞还走，涧草衔花腊已春。潮近长沙卑湿地，斜阳万里起层阴。
九江道中
作者：王跂
朝代：明

离乡已远断乡愁，风物无边饫浪游。异壁烟霞常共色，一湾鸥鹭各分洲。青山杂树陶潜县，明月孤城庾亮楼。身寄片帆如过鸟，舟人指点屡回头。
乱后
作者：王跂
朝代：明

二虎贪饕震鼓鼙，一门杀掠到旄倪。秦膺金策天何醉，晋觅花源地已迷。野蓼轩窗杨柳暗，夕阳村巷鹧鸪啼。谁言久旱秋方熟，禾黍能将生棘齐。
于惠生斋中听妓二首
作者：王跂
朝代：明

画苑夜泱泱，琼卮下酒香。鸦啼深院月，梅影隔帘霜。箔雾双鸾出，裾风一燕翔。锦屏围烛艳，笙鼓改华妆。捧笑名花绽，宫衣百蝶争。迟来循佩序，被唤应香名。罢舞腰肢在，回歌眼尾倾。峡云真可赋，宋玉漫多情。
于惠生斋中听妓二首·其一
作者：王跂
朝代：明

画苑夜泱泱，琼卮下酒香。鸦啼深院月，梅影隔帘霜。箔雾双鸾出，裾风一燕翔。锦屏围烛艳，笙鼓改华妆。
于惠生斋中听妓二首·其二
作者：王跂
朝代：明

捧笑名花绽，宫衣百蝶争。迟来循佩序，被唤应香名。罢舞腰肢在，回歌眼尾倾。峡云真可赋，宋玉漫多情。
京口旅中作
作者：王跂
朝代：明

江城月动长潮时，乌鹊惊飞乍著枝。寒截雁书峰影锐，光翻龙穴斗杓垂。惭无风翼资南徙，喜有霜螯伴右持。可爱主人扉板白，深宵酩酊为题诗。
从子汝绍哀词（有序）
作者：王跂
朝代：明

犀角诗书种，先生膝下孙。龙雏偏爱彧，牺画自傅翻。枣栗分恒寡，球镛语不繁。家风十亩足，素业百城尊。冰雪真人好，风流薄俗敦。修词精曲折，论史究株根。门巷旧池穴，衣冠花水源。谁知碎珠玉，遽见变乾坤。天柱凶颅折，沧溟劫火燔。腥膻裂俎豆，樵采犯陵园。吾子何能见，无人可与论。由来一棺土，俄逝九霄鹓。忠义由天性，君亲堕地恩。彼哉国士报，陋矣贾人言。处士吾家蠋，累囚楚客原。汶篁移植返，郢树系心存。踏海孤英魄，登山只饿魂。抚孤龄过隙，怀旧涕连痕。短什留家谱，遗芬定可扪。
偶成十八韵
作者：王跂
朝代：明

石显方含宪，匡衡实要枢。甘陈功屡抑，堪猛眷终诛。奏固阴司草，阿新浪结徒。祸胎成唯诺，国柄博睢盱。日月宁无照，风云亦有衢。大横芒已耀，小畜血仍孚。巾褐无遗壑，旌蒲更满途。一开钩党禁，复录矢忠儒。喜簿初矜宠，哀郎竟戮谀。降娄门莠烂，渴蜺井桐枯。红朽群窥指，高明魅啸呼。登墙负子险，据地刎喉愚。受爵一方怨，辞权万指孤。真人疑冠玉，假鬼诋匏壶。子羽何嫌面，维摩好施须。悲歌终日夜，乐酒且须臾。门下谁弹铗，闺中孰窃符？蔡雍倘相识，定为一长吁。
冯衍
作者：王跂
朝代：明

冯衍才华世绝伦，时清主圣不容身。江淹赋里谁堪恨，独有关门对孺人。
冻醴
作者：王跂
朝代：明

倾家五斗米，冲缸三斗水。一夜北风霜，长棱生榨嘴。君勿嫌其薄，洗袋副未已。犹足胜沽来，推恩到奴婢。一笑呵冻砚，援笔赋冻醴。
出都
作者：王跂
朝代：明

凄风惊马露沾衣，作客经年独自归。月侧宫城鸦未散，秋高关塞雁初飞。已装故籍空囊满，欲问回程是梦非。枉说长安足波浪，白鸥来去总无机。
北固山后石壁
作者：王跂
朝代：明

北固孱岩背，沧波洗削成。入天翔石势，积铁障江声。壁影蛟龙动，枝风鹳鹘鸣。孙刘千载意，未与暮潮平。
匾山
作者：王跂
朝代：明

洪波搜石根，土尽石倾压。虎豹攀狰狞，瓮盎踏圆滑。云腻古洞寒，雪浸芳洲茁。不知滩渚宽，妄议波涛狭。尚注湘江三，犹吞云梦八。羁客缆舟暮，居人收市腊。不辞乡国遥，直感年华匝。村雨众鸡鸣，汀烟一鸿发。
卖牛二十韵
作者：王跂
朝代：明

抟煤且捏脂，驯健里牛儿。茧栗初收买，薪刍自料支。冥心忘禄爵，亲手驾辕犁。骨隐膘新满，蹄强齿尚差。耕鞭一不下，秣草百皆宜。医岂烦千顷，佣仍费五皮。语喉应牧唤，戏脑触童痴。念尔三年力，嗟余十稔饥。儿甥分瘠确，僮仆自耘耔。朝暮谁收放，宫栏合改移。近村闻骏驶，即日具钱资。书券飖髦贵，离门紫鼻澌。价收仍买剑，恩在为留縻。牧竖余工去，邻翁乞耜来。紫氛休授道，白石罢干时。仅有田桑兴，还同铅椠辞。买僮犹里巷，放雀只樊篱。饲养应逾好，经过会有时。衔恩倘相识，顾主必余悲。归去收书卷，长无挂角期。
卧疾秋郊杂咏
作者：王跂
朝代：明

自卧幽林白雁来，两看圆月破苍苔。美人晓隔葭枝露，村酿宵寒柳瘿杯。山叶摇摇待黄落，溪花冉冉退红开。愁心正似归栖鸟，每到斜阳有一回。
吾族（此遗民绝笔诗也）
作者：王跂
朝代：明

吾族在宋代，轮翮称名门。颇执仕韩节，终元无显人。大明既中天，稍稍登缙绅。迨兹三百年，奕叶被国恩。小子最不才，暮忝观国宾。迨兹祚中绝，空伤嫠妇魂。五人下农禄，四叶太平民。祈死非吾分，偷生愧此身。悠悠盖棺意，欲与楚龚论。
哭马甥三绝句
作者：王跂
朝代：明

若敖今日魂真馁，殷浩当年爱颇深。如此哀伤岂能久，也知泪洒暂时身。只恐身由泪结成，一朝澌解了余生。当年下第都门道，白日荒荒记此情。汝柩归坟妇大归，凄凉一室到人稀。恩深知有遗魂在，闲步庭莎倚落晖。
哭马甥三绝句·其一
作者：王跂
朝代：明

若敖今日魂真馁，殷浩当年爱颇深。如此哀伤岂能久，也知泪洒暂时身。
哭马甥三绝句·其三
作者：王跂
朝代：明

汝柩归坟妇大归，凄凉一室到人稀。恩深知有遗魂在，闲步庭莎倚落晖。
哭马甥三绝句·其二
作者：王跂
朝代：明

只恐身由泪结成，一朝澌解了余生。当年下第都门道，白日荒荒记此情。
喜张公抚至
作者：王跂
朝代：明

南山豆可摘，之子远相存。痛惜经年别，详谋达夜樽。砌虫参客语，园草漏灯痕。新句佳堪味，深杯许细论。
夜归即事
作者：王跂
朝代：明

繁星彗村门，烂熳如帚把。归人趁余光，犬吠盈四野。牵砻发浩歌，篝火高林下。岁征在恒旸，腴亩获枯苴。谷磬杵臼间，斯声闻盖寡。三冬苦饥饿，横征恣敲打。不闻酒囊枯，增压裂不舍。幸无巢泚徒，中原已戎马。谁能采刍荛，稽首告旃厦。
寄题南岳
作者：王跂
朝代：明

映林泉落雨濛濛，收得仙书鸟迹空。冰雪千年棱石杂，虎蛇一窟老僧同。听雷打上才山半，看日归来可夜中。正似清光漾舟客，不须身到最高峰。
将之衡阳阻风京口
作者：王跂
朝代：明

系缆千樯万索中，蒜山西畔大江东。青松自罩疏寒影，白浪相吞压叠风。偶尔因人成浪迹，可堪临老作漂蓬。旁人尽笑无些事，欲访天南回雁峰。
岁尽
作者：王跂
朝代：明

绿鳞春水动，红糁早梅开。蛇尾悲年去，羊皮散历来。肉消宁有血，心死更无灰。望断青盲眼，升平得见回。
岁尽二首·其一
作者：王跂
朝代：明

三年泪洒犬羊天，岁籥浑如劫后看。奉祀岂谙新蜡腊，饰终犹睹汉衣冠。烧殇火傍低星灭，赛社钲随戍鼓残。明日屠苏敢辞醉，青阳不禁朔风寒。
岁尽二首·其二
作者：王跂
朝代：明

失岁何须守，颓龄只自怜。此生几除夜，即席是明年。力怯藏山泽，心惊变海田。春王有正月，流俗妄相传。
岁尽二首·其二
作者：王跂
朝代：明

失岁何须守，颓龄只自怜。此生几除夜，即席是明年。力怯藏山泽，心惊变海田。春王有正月，流俗妄相传。三年泪洒犬羊天，岁籥浑如劫后看。奉祀岂谙新蜡腊，饰终犹睹汉衣冠。烧殇火傍低星灭，赛社钲随戍鼓残。明日屠苏敢辞醉，青阳不禁朔风寒。
挽于中甫比部
作者：王跂
朝代：明

秋色招游绝素书，林亭烟霭正萧疏。张衡未老玄谋歇，蔡衍才亡党禁除。庭露半沾虫网破，隙光斜逗燕巢虚。可能尽举平生好，惟有驴呜送輤车。
新春
作者：王跂
朝代：明

衰年乐事苦蹉跎，莫到梅花又浪过。霁色园林犹雪霰，晚风池阁已烟波。鲈非张翰家乡少，虱是嵇康性分多。随地一尊堪肆志，更图身外欲如何。
日暮 其一 五花乱上冰鱼队，一线横过石鸭群
作者：王跂
朝代：明

年谱只凭工部句，生涯难倚斛斯文。可怜寤睫愁长夜，坐灭寒炉待一曛。
日暮·其一
作者：王跂
朝代：明

腊底东风絮白云，烂头细雨暮纷纷。
春尽效东坡
作者：王跂
朝代：明

大风卷云涛，蒸湿尚未除。圆月不得出，闪闪西北驱。固知积阴久，涤荡非须臾。少康必世后，光武百战余。先泽虽在人，制胜勤庙谟。英贤共戮力，坐享乃庸愚。念彼虮虱甲，惭此鱼鸟躯。
是夕闻雁
作者：王跂
朝代：明

萧萧落木黑波生，烛暗杯空三四声。芦作绿花枝尚脆，菰垂白露米先倾。我来宾至飞回处，君向人归厌历程。燕子轻身真自喜，不堪此际有逢迎。
暮
作者：王跂
朝代：明

风急浪声作，日斜山绉多。偏帆行不驶，辍棹宿如何。古庙丛篁径，孤村乱石阿。此间宜可住，水鸟上低窠。
暮山
作者：王跂
朝代：明

过尽千峰万岭幽，烟苍霞紫簇深秋。每迎客棹江回口，都叠渔村树上头。缺处辄余重处补，晓看不及暮看稠。从兹百变阴晴态，送到瓜州与润州。
次韵曹汝珍雪后见怀
作者：王跂
朝代：明

世局斯须见烂柯，未忘同调有羊何。文承世业波澜阔，官比闲居感慨多。风翼岂能淹北息，霜颠仍欲事南讹。虚烦雪夜勤招隐，循发空山月罢萝。
淮安城楼
作者：王跂
朝代：明

屈注清流作带围，高头三面拥澄晖。蛟龙卧处烟光重，天水分间岸影微。梁帝人民鱼鳖是，淮王鸡犬井庐非。凭栏唤得南飞雁，来岁于今伴客归。
湘江杂诗二首
作者：王跂
朝代：明

落帆偎草住，违淖上山行。湘北千峰雨，衡阳半壁晴。云头埋鄂渚，日脚洞南溟。异境真堪赏，无钱取绿醽。水际朱陵驿，山颠磴道悬。连峰绿岸外，断雨白鸥前。岩筱垂还起，江云湿亦鲜。可知帆席重，那怪路迁延。
湘江杂诗二首·其一
作者：王跂
朝代：明

落帆偎草住，违淖上山行。湘北千峰雨，衡阳半壁晴。云头埋鄂渚，日脚洞南溟。异境真堪赏，无钱取绿醽。
湘江杂诗二首·其二
作者：王跂
朝代：明

水际朱陵驿，山颠磴道悬。连峰绿岸外，断雨白鸥前。岩筱垂还起，江云湿亦鲜。可知帆席重，那怪路迁延。
湘江绝句五首
作者：王跂
朝代：明

崖石列？砑，江涨所漱出。豁如无齿口，轩笑不得合。明峰与芳岸，进退相摩行。兼之白云天，秋色凡三层。同舟白衣人，雪色何？？。忽有飞来者，方知是鹭群。日带东峰影，断续照西岸。下有江半阴，上有山杂乱。白雾起江面，缭山如平垣。余飞未尽处，犹作雪漫漫。
湘江绝句五首·其一
作者：王跂
朝代：明

崖石列？砑，江涨所漱出。豁如无齿口，轩笑不得合。
湘江绝句五首·其一
作者：王跂
朝代：明
体裁：五言绝句

崖石列�砑，江涨所漱出。豁如无齿口，轩笑不得合。
湘江绝句五首·其三
作者：王跂
朝代：明

同舟白衣人，雪色何？？。忽有飞来者，方知是鹭群。
湘江绝句五首·其三
作者：王跂
朝代：明
体裁：五言绝句

同舟白衣人，雪色何��。忽有飞来者，方知是鹭群。
湘江绝句五首·其二
作者：王跂
朝代：明

明峰与芳岸，进退相摩行。兼之白云天，秋色凡三层。
湘江绝句五首·其五
作者：王跂
朝代：明

白雾起江面，缭山如平垣。余飞未尽处，犹作雪漫漫。
湘江绝句五首·其四
作者：王跂
朝代：明

日带东峰影，断续照西岸。下有江半阴，上有山杂乱。
湘潭
作者：王跂
朝代：明

湘邑城根与水连，客商南北总停船。秋江浪响罩鱼栅，晴野天昏作炭烟。旅楫回还行万里，家书断绝已经年。更堪三老私留滞，指点帆樯不肯前。
湘阴叹寄次回
作者：王跂
朝代：明

衰龄薄俗交相厌，裹足终朝守筚门。远出不过三里路，卜居常访独家村。溪梅手剪捎云秀，窗纸亲糊贮日温。只拟三冬安偃曝，谁教百舍历崩奔。长沙卑湿灾殃窟，湘岸芳菲涕泪源。骇电愁霖怜我老，握兰怀芷与谁言。乌衣自昔专篇翰，南巷由来共酒尊。急草移文招隐看，不然便欲费招魂。
湘阴叹寄次回
作者：王跂
朝代：明
体裁：七言排律

衰龄薄俗交相厌，裹足终朝守荜门。远出不过三里路，卜居常访独家村。溪梅手剪捎云秀，窗纸亲糊贮日温。只拟三冬安偃曝，谁教百舍历崩奔。长沙卑湿灾殃窟，湘岸芳菲涕泪源。骇电愁霖怜我老，握兰怀芷与谁言。乌衣自昔专篇翰，南巷由来共酒尊。急草移文招隐看，不然便欲费招魂。
灯下无酒戏作
作者：王跂
朝代：明

垂帘深草映秋篸，上檠秋虫鼓翼双。欲采絺花招远客，倍因莼菜忆澄江。和烟树色时沾榻，带雨钟声夕殷窗。毕卓有愁禁独坐，比邻白药未开缸。
炎刘
作者：王跂
朝代：明

炎刘遗泽自汪洋，拔起阶无一旅强。东洛骤开铜马帝，西秦先逊宝鸡王。云台宿拱山河谧，钩濑星连太紫光。遂闭玉关休远驭，醴泉野谷养痍疮。
生日自开小瓿二首
作者：王跂
朝代：明

昔岁曾为客，生辰每忆乡。如今松菊径，已傍虎豺场。七十复余几，耕桑不可望。寂寥弧矢恨，方与盖棺长。迟暮嗟何及，艰危酒暂忘。风枝高处折，雨叶暗中黄。是物关兵气，吾身属醉乡。开瓿今夜忝，明日为重阳。
生日自开小瓿二首·其一
作者：王跂
朝代：明

昔岁曾为客，生辰每忆乡。如今松菊径，已傍虎豺场。七十复余几，耕桑不可望。寂寥弧矢恨，方与盖棺长。
生日自开小瓿二首·其二
作者：王跂
朝代：明

迟暮嗟何及，艰危酒暂忘。风枝高处折，雨叶暗中黄。是物关兵气，吾身属醉乡。开瓿今夜忝，明日为重阳。
留别白门同病
作者：王跂
朝代：明

濩落犹诸子，萧条更此身。自知行有恨，敢谓至无因。是石吾宜刖，非竽世莫珍。匡衡经易诎，孙宝道难伸。帙冷囊萤烬，门芜食雀驯。秋期松寺杳，夜遂酒灯频。疟苦揶揄鬼，贫甘俯仰人。奏廷书未乙，丐缊纸徒申。洞口投棋局，城阴给钓纶。叩门惟剧孟，断席共田仁。醉泥寒云外，行迷夕水滨。自奇双履迹，谁落一冠尘。山黯浮空髻，江明凸地银。染村枫色败，薰画袖香陈。旅食嗟何赖，乡醪报已新。扁舟东下疾，烟雾隔沾巾。
秋日与史子裕沽饮东村次回忽至
作者：王跂
朝代：明

店依乔树邻官路，路上人多识醉翁。那管脱巾头共白，只怜对酒叶偏红。樽边篱落生凉影，林外风烟积暮空。不是此流南巷客，深村谁肯远相从。
立春一日之夜自戏遣闷
作者：王跂
朝代：明

潦倒胸怀吾自笑，支离身世或加哀。岂知苏子逃禅地，可作周王避债台。社肉难分思拔剑，春醪裁溢已空杯。夜深吟罢无归处，醉倚疏梅几点开。
笋生十二韵
作者：王跂
朝代：明

何人斩伐到修篁，常忆兵戈一惨伤。一垒鹤飞君子化，九渊蛇蛰哲人藏。风雷马策生麟角，晓暮鲛珠上颖芒。蝉腹俄抽青玉剑，虎皮初解绿沉枪。锦绷天分龙儿抱，翠尾风吹凤子翔。鸟乐巢深枝接叶，莺啼日静粉飘香。吟哦已有笙竽答，爱惜曾经尺寸量。醾入声柔千佩缓，月明影立万夫长。手亲拔尽沿根草，眼见参过覆顶杨。清綍一窗堪把卷，寒侵三伏拟移床。即今深匿从嗔客，依旧浓阴覆野塘。物理细推消复长，但留根柢耐痍疮。
绝句六首
作者：王跂
朝代：明

晓聒东邻赊早秫，暮敲西寺寄迟眠。盈围髻发今成蒜，饶尔清狂更几年。常思见面人多逝，未得开唇事已休。半世营途成跛鳖，十年问舍得蜗牛。花朵正怜多？鞢，柳梢偏爱小差池。陶潜狭室夸容膝，庾信低窗诉碍眉。门延宿鹭藤蹊细，园报高秋栗罅粗。无酒少留醒去客，有箱多贮借来书。久许来还赊酒债，只言去索作碑钱。自今有物时相抵，已度桥门作钓船。烟帷瑟怨九秋虫，霞锦书浓万里鸿。未得振衣千仞上，直须埋照一杯中。
绝句六首·其一
作者：王跂
朝代：明

晓聒东邻赊早秫，暮敲西寺寄迟眠。盈围髻发今成蒜，饶尔清狂更几年。
绝句六首·其三
作者：王跂
朝代：明

花朵正怜多？鞢，柳梢偏爱小差池。陶潜狭室夸容膝，庾信低窗诉碍眉。
绝句六首·其三
作者：王跂
朝代：明
体裁：七言绝句

花朵正怜多�鞢，柳梢偏爱小差池。陶潜狭室夸容膝，庾信低窗诉碍眉。
绝句六首·其二
作者：王跂
朝代：明

常思见面人多逝，未得开唇事已休。半世营途成跛鳖，十年问舍得蜗牛。
绝句六首·其五
作者：王跂
朝代：明

久许来还赊酒债，只言去索作碑钱。自今有物时相抵，已度桥门作钓船。